title: NCIS: New Orleans

text: Sarjaa alettiin esittää Yhdysvalloissa CBS:llä 23. syyskuuta 2014. Sarjan avausjakso esitettiin tiistai-iltana pääsarjan jälkeisellä ohjelmapaikalla, ja se keräsi 17,2 miljoonaa katsojaa. Kun sarjaa oli esitetty viisi jaksoa, kanava ilmoitti esittävänsä siitä kokonaisen tuotantokauden. Suomessa sarjan esitys aloitettiin Subilla 19. marraskuuta 2014. Subin emokanava MTV3 esitti sarjan 1. tuotantokauden uusintana kesällä 2015. Uusi 2. tuotantokausi alkoi MTV3:lla 22. maaliskuuta 2016 ja 3. tuotantokausi alkoi 21. helmikuuta 2017. Sarjan 4.tuotantokausi alkaa Yhdysvalloissa CBS:llä 26. syyskuuta 2017.


Jalkapallon Afrikan-mestaruuskilpailut 2015 järjestettiin Päiväntasaajan Guineassa 17. tammikuuta – 8. helmikuuta 2015. Alun perin turnauksen isäntämaa oli Marokko, mutta marraskuussa 2014 maa kieltäytyi järjestelyistä Länsi-Afrikan ebolaepidemiaan vedoten. Myöhemmin marraskuussa Afrikan jalkapalloliitto CAF valitsi uudeksi isännäksi Päiväntasaajan Guinean ja sulki samalla marokon joukkueen pois turnauksesta. Vuoden 2015 mestaruuskilpailut olivat järjestyksessään 30:nnet.


title: Jalkapallon Afrikan-mestaruuskilpailut 2015

text:
Karsintoihin osallistui yhteensä 51 maata, joista lopputurnaukseen selviytyi 16. Alkulohkojen arvonnat suoritettiin Päiväntasaajan Guinean pääkaupungissa Malabossa 3. joulukuuta 2014.
Turnauksen otteluita pelattiin neljällä eri stadionilla. Loppuottelun pelipaikka oli Estadio de Bata.
Lohkoarvonta suoritettiin 3. joulukuuta 2014 Malabossa, Päiväntasaajan Guineassa. Kuusitoista maata oli jaettu neljään koriin, joista ensimmäisessä korissa oli neljä parasta maata. Päiväntasaajan Guinea on ensimmäisessä arvontakorissa isäntämaana. Loput viisitoista maata on sijoitettu niiden kolmen edellisten Afrikan-mestaruuskilpailujen tilastojen mukaan.
Guinea ja Mali olivat tasapisteissä keskinäisen ottelun suhteen, sekä maalieron ja tehtyjen maalien kanssa. Jatkopaikka suoritettiin arvonnalla, joka pidettiin 29. tammikuuta 2015 kello 16.00 paikallista aikaa Hilton Malabossa. Arvonnan voitti Guinea.


text: Pronssiottelussa ei pelattu jatkoaikaa.


text:
3 maalia:
2 maalia:


text:
1 maali:1 oma maali:
Paras maalintekijä (Pepsi Highest Scorer)


text: Paras pelaaja (Orange Man of the Competition)


text: Paras maali (Nissan Goal of the tournament)


text: Reilun pelin pelaajapalkinto (Samsung Fair Player of the Tournament)


text: Reilun pelin palkinto (Fair Play of the tournament)


title: Luettelo Suomen nimismiespiireistä

text: Tämä artikkeli on luettelo Suomen nimismiespiireistä () ja kaupungeissa toimineista poliisilaitoksista ("polisinrättning"). Kummassakin luettelossa ovat ensimmäisenä Ahvenanmaan, toisena Manner-Suomen ja kolmantena luovutettujen alueiden nimismiespiirit ja poliisilaitokset.


title: Luettelo Suomen nimismiespiireistä

text: Kihlakuntauudistuksessa 1.12.1996 nimismiespiirit ja poliisilaitokset korvattiin kihlakunnilla.


title: Luettelo Suomen nimismiespiireistä

text: Nykyisin maakunnassa on "Ahvenanmaan maakunnan poliisipiiri", joka toimii Ahvenanmaan maakuntahallinnon eikä sisäministeriön alaisuudessa.


title: Luettelo Suomen nimismiespiireistä

text: Ennen 30.11.1996 lakanneet nimismiespiirit ovat omana ryhmänään ja niiden jäljessä on mainittu, mihin nimismiespiiriin ne on liitetty. Järjestelmän loppuvaiheessa jäljellä olleiden piirien kohdalla on mainittu, mihin kihlakuntaan piiri liitettiin 1.12.1996.Nämä piirit lakkautettiin vuonna 1940 (paitsi Petsamo vuonna 1944).


title: Luettelo Suomen nimismiespiireistä

text: Nämä poliisilaitokset lakkautettiin vuonna 1940.


title: Konformikuvaus

text:
Konformikuvaus on matemaattinen kuvaus, jossa kulmat säilyvät ennallaan.
Yleisimmin matematiikassa käsitellään konformikuvauksia, joiden lähtö- ja maalijoukko ovat kompleksitason alueita.


title: Konformikuvaus

text: Jatkuvaa kuvausta formula_1 sanotaan konformiseksi eli konformikuvaukseksi annetussa pisteessä formula_2, jos ja vain jos se toteuttaa seuraavat ehdot:Kuvausta formula_1 sanotaan konformikuvaukseksi alueessa formula_10, jos se on konforminen alueen jokaisessa pisteessä. Jos alue formula_10 voidaan kuvata konformisesti ja bijektiivisesti alueelle formula_12, sanotaan, että alueet formula_10 ja formula_12 ovat "konformiekvivalentit".


title: Konformikuvaus

text: Usein konformikuvaukselta edellytetään lisäksi, että se säilyttää myös orientaation. Tällaista kuvausta sanotaan toisinaan myös "suoraan konformiseksi". Tasoalueiden tapauksessa tämä merkitsee, etteivät kulmat pysy ainoastaan itseisarvoltaan yhtä suurina, vaan myöskään kulman oikea ja vasen kylki eivät vaihdu keskenään. Kuvaus, joka on konforminen, mutta kääntää orientaation, on "kääntäen konforminen".


title: Konformikuvaus

text: Konformikuvauksissa infinitesimaalisen pienet alueet pysyvät muodoltaan, mutta eivät välttämättä kooltaan ennallaan. Sitä vastoin tarpeeksi suuret alueet saattavat muuttua muodoltaan paljonkin.


title: Konformikuvaus

text: Yleisimmin matematiikassa käsitellään konformikuvauksia, joiden lähtö- ja maalijoukko ovat kompleksitason alueita.


title: Konformikuvaus

text: Kuvauksen konformisuus voidaan karakterisoida koordinaatiston muunnokseen liittyvän Jacobin matriisin avulla. Jos muunnoksen Jacobin determinantti on kaikkialla jokin rotaatiomatriisi kerrottuna jollakin skalaarilla, muunnos on konforminen.


title: Konformikuvaus

text: Konformikuvauksen käsite voidaan yleistää, paitsi tasoalueiden, myös korkeampiulotteisten euklidisten avaruuksien ja yleisemminkin Riemannin monistojen ja Riemannin semimonistojen alueiden välisiin kuvauksiin.


title: Konformikuvaus

text: Erityisen suuri merkitys konformikuvauksilla on kompleksianalyysissä. Jos formula_15 on kompleksitason formula_16 avoin osajoukko, funktio : formula_17 on suoraan konforminen, jos ja vain jos se on holomorfinen eli analyyttinen ja sen derivaatta on nollasta poikkeava kaikissa alueen "U" pisteissä. Jos "f" on antiholomorfinen eli jonkin holomorfisen funktion kompleksikonjugaatti, se säilyttää kulmat mutta kääntää niiden orientaation.


title: Konformikuvaus

text: Riemannin kuvauslause on yksi kompleksianalyysin syvällisistä tuloksista. Se osoittaa, että jokainen ei-tyhjä yhdesti yhtenäinen kompleksitason formula_18 avoin osajoukko voidaan kuvata bijektiivisellä konformikuvauksella formula_16:n avoimelle yksikkökiekolle.


title: Konformikuvaus

text: Laajennettu kompleksitaso on konformisti ekvivalentti pallopinnan kanssa. Laajennetun tason bijektiivinen konformikuvaus itselleen on suora konformikuvaus, jos ja vain jos se on Möbius-kuvaus. Laajennetussa tasossakin myös Möbius-kuvausten kompleksikonjugaatit säilyttävät kulmien suuruuden ennallaan, mutta kääntävät niiden orientaation.


title: Konformikuvaus

text:
Esimerkkinä laajennetun tason kuvauksesta, joka on kääntäen konforminen, voidaan mainita kompleksikonjugaatin käänteisarvo eli funktio
Se vastaa Riemannin pallon peilausta yksikkökiekon määräämän tason kanssa tai kompleksitason peilaamista yksikköympyrän kehän yli. Tämä funktio säilyttää jokaisen kompleksiluvun "r e" argumentin "θ" ennallaan mutta muuttaa sen itseisarvon "r" käänteisluvukseen.


title: Konformikuvaus

text: Riemannin geometriassa kahta sileän moniston formula_21 Riemannin metriikkaa formula_22 ja formula_23 sanotaan "konformiekvivalenteiksi", jos formula_24 jollakin positiivisella funktiolla formula_25, joka on määritelty monistossa formula_26. Funktiota formula_15 sanotaan "konformiseksi tekijäksi".


title: Konformikuvaus

text: Kahden Riemanin moniston välistä diffeomorfismia sanotaan konformikuvaukseksi, jos metriikka, jonka sen käänteiskuvaus indusoi lähtöavaruuteen, on konformisti ekvivalentti alkuperäisen kanssa. Esimerkiksi pallopinnan stereografinen projektio laajennetulle tasolle, johon on lisätty äärettömyyspiste, on konformikuvaus.


title: Konformikuvaus

text: Sileällä monistolla voidaan myös määrätä "konforminen rakenne" konformisti ekvivalenttien Riemannin metriikkojen luokkana.


title: Konformikuvaus

text: Joseph Liouvillen todistama Liouvillen lause osoittaa, että korkeampiulotteisten avaruuksien ja niiden alueiden välillä on vähemmän erityyppisiä konformikuvauksia.


title: Konformikuvaus

text: Jokainen kolmi- tai useampien euklidisen avaruuden alueen konformikuvaus voidaan muodostaa yhdistettynä kuvauksena kolmesta kuvauksesta, joista yksi on homotetia, toinen isometria eli yhtenevyyskuvaus ja kolmas niin sanottu "erityinen konforminen muunnos" () eli peilauksen ja pallopinnan suhteen suoritetun inversion yhdistetty kuvaus. Täten useampiulotteisten avaruuksien konformikuvaukset muodostavat paljon suppeamman ryhmän kuin tasossa, jossa Riemannin kuvauslause tarjoaa mahdollisen muodostaa laajan ryhmän konformikuvauksia.


title: Konformikuvaus

text: Jos funktio formula_1on harmoninen eli toteuttaa Laplacen yhtälön formula_29 jossakin tasoalueessa, ja jos alue se kuvataan konformikuvauksella formula_30 jollekin toiselle tasoalueelle, yhdistetty funktio formula_31 on myös harmoninen. Tämän vuoksi jokainen funktio, joka on määritelty jonkin potentiaalin avulla, voidaan muuntaa konformikuvauksella, minkä jälkeen sillä edelleen on potentiaali. Fysiikassa potentiaalin avulla on muodostettu esimerkiksi sähkömagneettisen kentän ja gravitaatiokentän yhtälöt sekä virtausdynamiikassa potentiaalivirta, nesteen tai kaasun virtauksen likimääräinen kuvailu olettamalla, että tiheys on vakio, viskositeetti nolla ja virtaus pyörteetöntä. Esimerkkinä konformikuvauksen sovelluksesta virtausdynamiikassa voidaan mainita aerodynamiikassa usein käytettävä Žukovskin muunnos eli Joukowskyn muunnos formula_32.


title: Konformikuvaus

text: Konformikuvauksilla on suuri merkitys ratkaistaessa sellaisia fysiikan ja insinööritieteiden probleemoja, jotka voidaan esittää kompleksimuuttujien funktioina mutta joilla on epämukavia geometrisia ominaisuuksia. Valitsemalla sopiva muunnos voidaan epämukava geometria muuntaa helpommin käsiteltäväksi. Esimerkiksi voi olla tarpeen laskea pistevarauksen aiheuttaman sähkökentän voimakkuus, formula_33, kun varaus sijaitsee lähellä paikkaa, jossa kaksi johtavaa tasoa kohtaavat toisensa ja nämä ovat tietyssä kulmassa keskenään. Tehtävä on sellaisenaan sangen vaikea ratkaista suljetussa muodossa. Yksinkertaisella konformikuvauksella epämukava kulma voidaan kuitenkin kuvata toiselle, joka on tasan formula_34 radiaania (180 astetta), jolloin tuloksena on vain yksi taso. Tilanteessa, jossa varaus on lähellä yhtä johtavaa tasoa, sähkökentän voimakkuus on helppo laskea. Kun ratkaisu on saatu tällä tilanteessa, formula_35, joka sitten kuvataan takaisin alkuperäisen tehtävän mukaiseen tilanteeseen ottamalla huomioon, että formula_36 saatiin formula_37:n funktiona, formula_38:stä ja formula_36:stä yhdistettynä kuvauksena formula_40. Tämä sovellus ei ole ristiriidassa sen kanssa, että konformikuvauksissa kulmien suuruus säilyy, sillä näin on laita vain kuvattavan alueen sisällä, ei sen reunalla.


title: Konformikuvaus

text: Ebenezer Cunningham tunnisti vuonna 1980 ja Harry Bateman vuonna 1910 laajan ryhmän konformikuvauksia Maxwellin yhtälöiden eri ratkaisujen välille, palloaaltojen muunnokset. Opiskellessaan Cambridgen yliopistosa he olivat tutustuneet peilivarausmetodeihin ja niihin liittyviin, pallopintoja ja inversioita käyttäviin menetelmiin. Andrew Warwick totesi vuonna 2003 teoksessaan "Masters of Theory":


title: Konformikuvaus

text: Warwick korostaa tätä "uutta suhteellisuusteoreemaa" Cambridgen vastauksena Einsteinille ja se perustuu inversioiden käyttöön, jota käsitellään esimerkiksi James Hopwood Jeansin laatimassa oppikirjassa "Mathematical Theory of Electricity and Magnetism".


title: Konformikuvaus

text: Yleisessä suhteellisuusteoriassa konformikuvaukset ovat yksinkertaisin ja sen vuoksi yleisin kausaalisten muunnosten tyyppi. Fysikaalisesti ne esittävät erilaisia maailmankaikkeuksia, joissa samat tapahtumat ja vuorovaikutukset ovat yhä (kausaalisesti) mahdollisia, mutta joissa on oletettava jokin lisävoima saamaan aikaan nämä tapahtumat. Toisin sanoen liikeradat voivat pysyvät samoina vain, jos liike ei ole geodeettista, koska metriikka on erilainen. On usein yritetty laatia malleja, joita voitaisiin laajentaa singulariteetinkin ohi ja joilla voitaisiin kuvailla maailmankaikkeutta jopa ennen alkuräjähdystä.


title: Konformikuvaus

text:
Muutamat yleisesti käytetyt olevat karttaprojektiot ovat "oikeakulmaisia", eli niissä kahden suunnan välinen suunta kartalla on kaikkialla yhtä suuri kuin maastossakin. Tällaiset projektiot ovat konformikuvauksia pallopinnalta jollekin tasoalueelle. Aiemmin mainitun, myös karttaprojektiona käytetyn stereografisen projektion ohella oikeakulmaisia ovat erityisesti
Mercatorin projektio ja sen muunnelma, Gaussin–Krügerin projektio ja Lambertin projektio.


title: Konformikuvaus

text: Nimitys konformikuvaus johtuu siitä, että sellaisessa kohteiden muodot säilyvät ainakin infinitesimaalisissa mittasuhteissa. Sana on muodostettu latinan prefiksistä "com" (yhdessä, kanssa, lähellä) ja substantiivista "forma" (muoto, ulkonäkö). Käsite sisältää yleensä oletuksen, että säilyvä muoto mitataan tavanomaisella euklidisella kulmalla, jonka yksikkönä voidaan käyttää esimerkiksi asteina tai radiaaneina. Tasokuvauksiin liittyy kuitenkin kaksi muutakin kulmasuuretta, hyperbolinen kulma ja kulmakerroin, joka on analoginen duaalilukujen välisten kulmien kanssa.


title: Konformikuvaus

text: Olkoon formula_41 pintojen välinen kuvaus, joka voidaan parametrisoida lukupareilla formula_42 ja formula_43. Tällöin formula_44:n Jacobin matriisin muodostavat formula_45:n ja formula_46:n neljä osittaisderivaattaa formula_47:n ja formula_48:n suhteen.


title: Konformikuvaus

text: Jos Jacobin matriisin "g" determinantti ei ole nolla, kuvaus formula_1 on "konforminen yleistetyssä mielessä" näistä kulmasuureista yhden suhteen riippuen Jacobin matriisin "g" ilmaisemasta reaalimatriisista.


title: Konformikuvaus

text: Itse asiassa jokainen tällainen matriisi "g" kuuluu erityiseen "tasomaiseen" kommutatiiviseen alirenkaaseen, ja "g":n napakoordinaatit määräytyvät kahden parametrin mukaan, joista toinen kuvaa etäisyyttä, toinen kulmaa tai suuntaa. Edellinen, säteittäinen parametri vastaa jotakin yhdenmuotoisuuskuvausta, ja sille voidaan kuvausten konformisuutta tutkittaessa valita arvo 1. Jälkimmäinen, "g":n kulmaparametri, voi olla kolmea tyyppiä, transvektiivinen, hyperbolinen tai euklidinen:


title: Konformikuvaus

text: Käsitellessään analyyttisä bireaalisten muuttujien funktioita U. Bencivenga ja G. Fox ovat kirjoittaneet konformikuvauksista, joissa hyperboliset kulmat säilyvät. Myös duaalilukujen ja hyperbolisten lukujen tasoissa voidaan määritellä Möbius-kuvauksia vastaavat muunnokset, jotka ovat näiden tasojen konformikuvauksia edellä mainitussa yleistetyssä mielessä.


title: Lutz Heßlich

text: Lutz Heßlich (s. 17. tammikuuta 1959 Ortrand) on Saksan demokraattista tasavaltaa edustanut saksalainen ratapyöräilijä. Hän on eräajon kaksinkertainen olympiavoittaja ja nelinkertainen amatöörien maailmanmestari. Hän edusti SC Cottbus -seuraa, ja on pituudeltaan 185 cm.


title: Lutz Heßlich

text: Heßlich voitti eräajon olympiakultaa Moskovassa 1980 kukistettuaan loppuottelussa ranskalaisen Yavé Cahardin erävoitoin 2–1. Hän ei päässyt boikotin vuoksi mukaan Los Angelesin olympialaisiin 1984, mutta voitti toisen kultamitalinsa Soulissa 1988 häviämättä pudotuskierroksilla erääkään.


title: Lutz Heßlich

text: Heßlich voitti eräajon amatöörien maailmanmestaruuden 1979, 1983, 1985 ja 1987, sai MM-hopeaa 1981, 1982 ja 1986 sekä MM-pronssia 1977. Hän voitti eräajon nuorten maailmanmestaruuden 1976 ja 1977. Hän voitti eräajon Ystävyyden kisoissa 1984 ja Hyvän tahdon kisoissa 1986.


title: Farthing

text: Farthing oli brittiläinen kolikko, arvoltaan neljäsosa pennyä. Kolikon nimi tulee sanasta "fourthing", neljännes. Sitä lyötiin vuosina 1860–1956, mutta samannimisiä kolikoita on ollut Englannissa käytössä eri metalleista valmistettuna 1200-luvulta lähtien. Se poistettiin käytöstä 31. joulukuuta 1960 sen arvon laskettua hyvin alhaiseksi – muun muassa linja-autojen kuljettajat kieltäytyivät usein ottamasta vastaan farthingeja maksuna.


title: Farthing

text: Englantilainen nimitys "penny-farthing" tarkoittaa velosipediä eli polkupyörää, jossa etupyörä on huomattavasti suurempi kuin takapyörä, kuten pennyn kolikko oli kookkaampi kuin farthing.


title: Takaa-ajo Vaccaresiin

text: Takaa-ajo Vaccaresiin ("Caravan to Vaccares") on vuonna 1974 ensi-iltansa saanut englantilais-ranskalainen elokuva. Se perustuu Alistair MacLeanin samannimiseen romaaniin (suom. WSOY 1970).


title: Takaa-ajo Vaccaresiin

text: Elokuvan on ohjannut Geoffrey Reeve ja pääosissa ovat David Birney, Charlotte Rampling ja Michael Lonsdale.


title: Takaa-ajo Vaccaresiin

text: Amerikkalainen Neil Bowman on matkalla halki Ranskan ja tapaa englantilaisen valokuvaajan Lilan. Ranskalainen maanomistaja Duc de Croyter palkkaa heidät saattamaan erään unkarilaisen tiedemiehen New Yorkiin, mutta joutuvat taistelemaan miehen sieppausta yrittävien kanssa.


title: Takaa-ajo Vaccaresiin

text: "Video-oppaassa" vuodelta 1994 antaa elokuvalle kaksi tähteä viidestä, mikä vastaa sanallista arviota ”keskinkertainen”.


title: Aki Viitasaari

text: Aki Viitasaari on ollut Akaan kaupunginjohtaja vuodesta 2008. Aikaisemmin hän oli Pyhäjärven kaupungin hallintojohtaja. Akaan valtuuston valitessa kaupunginjohtajan vuonna 2007 hän sai 40 ääntä 62:sta. Vaali jouduttiin uusimaan virheellisen menettelyn takia, ja uudestaan äänestettäessä Akaan kaupunginjohtajasta Viitasaari sai 44 ääntä. Vuonna 2013 Viitasaari haki Hämeenlinnan kaupunginjohtajan virkaa ja Nokian kaupunginjohtajan virkaa. Viitasaari on hallintotieteiden maisteri. Viitasaari tunnetaan myös hiihtäjänä.


title: Aki Viitasaari

text: Akaan valtuusto päätti 31. toukokuuta 2017 irtisanoa Viitasaaren luottamuspulan vuoksi.


title: Kuuttaren korut

text: Kuuttaren korut on suomalaisen laulaja, säveltäjä ja nykykansanmuusikko (kantele) Anna-Kaisa Liedeksen kansanmusiikkialbumi vuodelta 1993.


title: Kuuttaren korut

text:
Liedes oli aikaisemmin vaikuttanut Niekku-yhtyeessä, ja tämä on hänen ensimmäinen soololevynsä. Hänen kanssaan musisoivat mm. Maria Kalaniemi ja entiset Värttinä-yhtyeen jäsenet Olli ja Tapani Varis.
Kuoro: Maari Kallberg, Eila Kosonen, Sirkka Kosonen, Anita Lehtonen, Outi Pulkkinen, Pia Rask.


title: John E. Mack

text: John Edward Mack (4. lokakuuta 1929 – 27. syyskuuta 2004) oli yhdysvaltalainen psykologi, kirjailija ja professori Harvard Medical Schoolissa. Hän voitti Pulitzer-palkinnon T. E. Lawrencesta kirjoittamastaan elämäkerrasta "A Prince of Our Disorder: The Life of T.E. Lawrence" (1976). Hänen viimeinen kirjansa "Passport to the Cosmos: Human Transformation and Alien Encounters" (1999) liittyi hänen työhönsä ufosieppauksen uhreiksi joutuneiden kanssa. Hän kuoli 74-vuotiaana auto-onnettomuudessa Lontoossa 2004, kun hänen autonsa kolaroi rattijuopon kanssa.


title: Viipurin puhdistus 1918

text: Viipurin puhdistus oli valkoisten Suomen sisällissodan loppuvaiheessa huhti-toukokuussa 1918 Viipurissa suorittama etninen puhdistus, jonka yhteydessä surmattiin vähintään 360 kaupungissa ollutta venäläistä sekä ainakin 30 muiden maiden kansalaista, joista 327:n henkilöllisyys on tiedossa. Heistä vain muutamilla oli kytköksiä punakaartiin, sen sijaan suurin osa uhreista oli avoimesti valkoisten puolella. Pääosa teloituksista tehtiin heti valkoisten vallattua kaupungin 28.–29. huhtikuuta, mutta viimeinen toimeenpantiin yli kuukausi sodan päättymisen jälkeen 16. kesäkuuta 1918. Pyhän Annan kruunu -linnoituksen valleilla suoritettiin suurin yksittäinen puhdistus 29. huhtikuuta, jonka muistoksi paikalle on pystytetty muistomerkki.


title: Viipurin puhdistus 1918

text: Teloitettujen joukossa oli Venäjän armeijan virkamiehiä ja sotilaita, sekä aivan tavallisia venäläistaustaisia viipurilaisia, jotka edustivat kaikkia yhteiskuntaluokkia. Sisällissotaa edeltävällä ajalla kaupungin vajaasta 49 000 asukkaasta noin 3 200 oli venäläisiä. Uhreiksi joutui myös useiden muiden etnisten ryhmien edustajia, jotka valkoiset rinnastivat venäläisiin. Nimeltä tunnetuista suurin ryhmä on 23 Venäjän armeijassa palvellutta puolalaista, lisäksi joukossa oli ukrainalaisia, juutalaisia, virolaisia, italialaisia, tataareja sekä yksi baltiansaksalainen. Nuorimmat teloitetut olivat vain 12–13-vuotiaita koululaisia ja mukana oli myös ainakin kolme naista. Lähes kaikilta teloitetuilta ryöstettiin heidän mukanaan olleet rahat ja arvoesineet. Suurin yksittäinen joukkoteloitus suoritettiin Siikaniemen kaupunginosassa sijaitsevan Pyhän Annan kruunun linnoituksen valleilla, jossa 29. huhtikuuta ammuttiin kerralla noin 200 ihmistä. Muita joukkoteloituksia tehtiin ainakin Viipurin linnan sisäpihalla, mutta satunnaisesti niitä suoritettiin kaikkialla kaupungin keskustassa sekä myös ympäröivän Viipurin maalaiskunnan alueella.


title: Viipurin puhdistus 1918

text: Puhdistuksen toteuttivat kenraalimajuri Ernst Löfströmin komentaman valkoisten Itäarmeijan joukot ja niistä erityisesti majuri Martin Ekströmin komentama Vaasan rykmentti sekä luutnantti Elja Rihtniemen komentama Kajaanin sissirykmentti. Viipurin suojeluskunnan ei tiedetä osallistuneen niihin. Varsinkin jääkäriupseerit olivat keskeisessä roolissa. Löfström ei ilmeisesti antanut suoranaista määräystä teloituksiin, mutta hänen 26. huhtikuuta antamansa ankara päiväkäsky taisteluihin osallistuneiden venäläisten kohtelusta saattoi toimia yllykkeenä. Valkoisten päämaja piti ”häpeällisistä rikoksista” vastuullisena Löfströmin alaista, kenraalimajuri Karl Fredrik Wilkmania, mutta hänenkään ei voida osoittaa antaneen varsinaista määräystä. Wilkman selitti tapahtuneen ”pikku vahingoksi”.


title: Viipurin puhdistus 1918

text: Ylipäällikkö Mannerheimin määräyksestä Löfström asetti tutkijatoimikunnan selvittämään venäläissurmia, mutta suorittamistaan todistajien kuulusteluista huolimatta toimikunta ei saanut tai ei halunnut saada selville teloitusmääräysten antaneita henkilöitä. Silminnäkijäkuvausten mukaan huhtikuun 29. päivän suuressa teloituksessa vankikulkueen oli johtanut teloituspaikalle tunnistamattomaksi jäänyt silmälasipäinen ”pienenpuoleinen mies”, jonka asetakin hihassa oli Kajaanin sissien tunnus. Majuri Ekström myönsi määränneensä vankien kuljetuksen, mutta ei teloitusta. Jääkärimajuri Harald Öhquist myönsi pataljoonansa teloittaneen 150 ”punaryssää”, mutta käskyn antaja jäi epäselväksi. Jääkärivänrikki Otto Nordensvan kertoi nähneensä teloituksia johtamassa jääkäriunivormuihin puettuja upseereita, joista yksi oli arvoltaan kapteeni, mutta hän ei ollut tunnistanut näitä.


title: Viipurin puhdistus 1918

text: Joukkoteloitukset loppuivat 3. toukokuuta kaupungin komendantin G. A. Finnen antamalla julistuksella. Vielä tämän jälkeen joidenkin Saksasta palanneiden jääkäreiden aikomuksena oli surmata Viipurin juutalaisväestö, mutta sen sai omalla toiminnallaan estettyä kaupungin virkaatekevä poliisipäällikkö K. N. Rantakari.


title: Too True to Be Good

text: Too True to Be Good oli George Bernard Shawin näytelmä vuodelta 1932. Näytelmän päähenkilö alokas Meek oli Shawin ystävän Arabian Lawrencena tunnetun T. E. Lawrencen inspiroima.


title: Too True to Be Good

text: Lawrence kävi katsomassa näytelmän palvellessaan Kuninkaallisissa ilmavoimissa ja hänen kerrotaan nauraneen koko näytelmän ajan jakaneen yleisölle nimikirjoituksia sen päätyttyä.


title: Iamthemorning

text: Iamthemorning on venäläinen vuonna 2010 perustettu progressiivinen rockin ja uusklassisen musiikin tyylivaikutteita yhdistelevä yhtye. Yhtye on julkaissut kaksi studioalbumia, ~ (2012) ja Belighted (2014). Yhtye teki sopimuksen levy-yhtiö Kscopen kanssa vuonna 2014.


title: Climate Leadership Council

text: Climate Leadership Council on vuonna 2014 perustettu yhdistys, jonka tarkoitus on auttaa Suomen elinkeinoelämää vastaamaan nykyistä paremmin ilmastonmuutoksen ja vähenevien luonnonvarojen tuomiin uhkiin. Yhdistystä olivat perustamassa Suomen itsenäisyyden juhlarahasto Sitran johdolla kuusi suuryritystä: öljy-yhtiö Neste, energiayhtiö Fortum, hissiyhtiö Kone, teknologiayhtiö Outotec, kiinteistötekniikkayritys Caverion ja energiayhtiö St1. Yhdistykseen otetaan jäseniksi yrityksiä, tutkimuslaitoksia, yksityishenkilöitä ja organisaatioita, jotka toteuttavat toiminnassaan yhdistyksen tavoitteita.


title: Climate Leadership Council

text:
Yhdistyksen tavoite on saada aikaan kestävää ja kannattavaa liiketoimintaa, joka vastaa globaaleihin ympäristöhaasteisiin. Se muun muassa kokoaa ja jakaa jäsenilleen tietoa ympäristöalan globaaleista trendeistä ja muiden maiden parhaista käytännöistä. Yhdistys pyrkii vaikuttamaan myös julkisen sektorin päättäjiin ympäristömyönteisten ja innovatiivisten ratkaisujen käyttämiseksi kuntien ja valtion julkisissa hankinnoissa.
Julkisten hankintojen arvo on noin viidennes Suomen bruttokansantuotteesta. Sitran mukaan esimerkiksi Britanniassa on tavallista, että julkisilla hankinnoilla helpotetaan uusien cleantech-keksintöjen markkinoillepääsyä.


title: Climate Leadership Council

text: Yhdistys on myös avaamassa kansainvälisen luokan testaus- ja kokeilualueita, joilla yritykset voisivat esitellä cleantech-ratkaisujaan ja toimintatapojaan. Alueiden avulla saadaan hankittua vientiyrityksille tärkeitä referenssejä.


title: Climate Leadership Council

text: Sitran yliasiamies Mikko Kosonen haluaa yhdistyksen kautta haastaa Suomen tavoittelemaan sitä, että se voisi olla ensimmäinen maa maailmassa, joka luopuu kivihiilen käytöstä ja saavuttaa hiilineutraaliuden.


title: Climate Leadership Council

text: "Elinkeinoelämämme on oltava etulinjassa muuttuvassa maailmassa. Ilmastonmuutos on synkkä uhkakuva ja sen torjuminen on meidän kakkien velvollisuus. Se voi olla myös mahdollisuus. Suomalaisyrityksillä on kaikki edellytykset kansainväliseen edelläkävijyyteen, kunhan kotimarkkinat kannustavat", kommentoi Koneen hallituksen puheenjohtaja Antti Herlin yhdistyksen tarvetta.


title: Sergei Markov

text: Sergei Aleksandrovitš Markov (, s. 1958) on venäläinen politiikantutkija, toimittaja ja aktivisti.


title: Sergei Markov

text: Suomessa hänet on tunnettu Venäjän parlamentin sekä presidentti Vladimir Putinin politiikan tukijana, jolla on hyvin voimakkaita mielipiteitä ja kielikuvia.


title: Sergei Markov

text: Suomen mediassa häntä on kutsuttu muun muassa "Vladimir Putinin sanansaattajaksi". Hän esiintyi myös 5. marraskuuta 2014 esitetyssä Yleisradion A-studio-ohjelmassa ""Moskova extra"".


title: Sergei Markov

text: Suomalaisessa sanomalehti "Hufvudstadsbladetissa" Markov varoitti Suomea liittymästä Natoon. Hänen mukaansa Euroopassa on 5–6 venäläisvastaista maata, jotka ovat Ruotsi, Puola, Baltian maat ja Suomi. Samassa haastattelussa hän totesi myös, että jos Suomi haluaa liittyä Natoon, suomalaisten pitää ajatella ensin, haluavatko he olla aloittamassa kolmatta maailmansotaa russofobiansa tähden niin kuin antisemitismi aloitti toisen maailmansodan.


title: Kamayo

text: Kamayo on keskifilippiiniläinen kieli, jota puhutaan Filippiineillä Mindanaon saaren koillisosassa. Sitä puhuu vuoden 2000 väestönlaskennan mukaan äidinkielenä ihmistä.


title: Curiosity (Carly Rae Jepsenin kappale)

text: Curiosity on kanadalaisartisti Carly Rae Jepsenin kappale hänen ensimmäiseltä, Curiosity-EP:ltä. Sen julkaisi 604 Records EP:n toisena singlenä 1. toukokuuta 2012. Ryan Stewartin tuottamana ja sanoittamana "Curiosity" on ylätempoinen pop-kappale, joka ottaa vaikutteita dance ja synthpop-musiikista. Sanoituksellisesti kappale kertoo tytöstä, jonka paha poika yllättää köyhällä tavalla ja jolta tämä haluaa lisää rakkauttaan. Kappale sai musiikkikriitikoilta pääosin positiivisia vastaanottoja, jotka huomioivat sen samanlaisuuksia Jepsenin edellisen singlen, "Call Me Mayben" kanssa. Julkaisunsa jälkeen kappale on päässyt Canadian Hot 100-listan 18. sijalle. Kappaleesta tehtiin myös uusi versio hänen kansainvälisesti julkaistua Kiss-debyyttialbumia varten.


title: Curiosity (Carly Rae Jepsenin kappale)

text: Digitaalinen lataus


title: Jimmy Ruffin

text: Jimmy Ruffin (7. toukokuuta 1936 Collinsville, Mississippi – 17. marraskuuta 2014 Las Vegas, Yhdysvallat) oli yhdysvaltalainen soullaulaja. Hän kuului niin sanottuihin Motown-laulajiin.


title: Jimmy Ruffin

text: Ruffinin merkittäviä kappaleita olivat ”What Becomes of the Brokenhearted” ja ”Hold on to My Love”.


title: Jimmy Ruffin

text: Ruffinin veli David Ruffin lauloi The Temptations -yhtyeessä.


title: Good Time (Owl Cityn ja Carly Rae Jepsenin kappale)

text: Good Time on yhdysvaltalaisen electronica-yhtye Owl Cityn ja kanadalaisartisti Carly Rae Jepsenin kappale. Se julkaistiin Owl Cityn The Midsummer Station-studioalbumin ensimmäisenä sekä Jepsenin Kiss-studioalbumin toisena singlenä 26. kesäkuuta 2012. "Good Timen" sanoittivat Matt Thiessen, Brian Lee sekä Adam Young Owl Citystä. Kappale sai musiikkikriitikoilta pääosin positiivisia vastaanottoja, jotka kuvailivat sitä kesähitiksi.


text: "Good Time" oli julkaisunsa jälkeen maailmanlaajuisesti kaupallinen menestys, saavuttaen listan kärjen Kanadassa, Uudessa-Seelannissa ja Etelä-Koreassa, saavuttaen samalla sijoituksia kymmenen parhaan joukossa Yhdysvalloissa, Japanissa, Isossa-Britanniassa, Alankomaissa ja monissa muissa maissa.


title: Murdoch

text: Murdoch on muun muassa seuraavien henkilöiden sukunimi:


title: Hannikaisenkatu

text: Hannikaisenkatu on katu Jyväskylän keskustassa. Se on Jyväskylän ruutukaava-alueen pitkittäiskaduista eteläisin. Alun perin sen nimi oli Rantakatu, kunnes 1960-luvulla katu nimettiin P. J. Hannikaisen mukaan. Säveltäjä ja Jyväskylän seminaarin musiikinlehtori Hannikainen asui Gummeruksenkadun ja Hannikaisenkadun kulmassa, jossa nykyisin on puisto.


title: Hannikaisenkatu

text: Hannikaisenkadun pohjoispuolella on asuinkerrostaloja, eteläpuolella mm. Jyväskylän matkakeskus. Alun perin katu sijaitsi Jyväsjärven rannalla, mutta Jyväsjärven järvenlaskut ja täyttäminen rautatien ja Rantaväylän rakentamiseksi ovat vieneet rannan satojen metrien päähän kadusta.


title: Anu Igoni

text: Anu Igoni (s. 30. joulukuuta 1968) on suomalainen art director ja mainonnan suunnittelija, joka palkittiin vuoden 2012 Vuoden Huiput -kilpailussa elämäntyöstään Platinahuippu-palkinnolla toisena naisena palkinnon 30-vuotisessa historiassa. Igoni tunnetaan yhtenä Bob Helsinki -mainostoimiston (nyk. Bob the Robot) perustajaosakkaista.


title: Anu Igoni

text: Igoni sanoo kouluttautuneensa prinsessaksi. Hän työskenteli aluksi mainostoimisto SEK & Greyssä, sitten Hasan & Partnersilla ja PHS-toimistossa, kunnes vuonna 2002 lähti perustamaan Bobia muun muassa Marko Parkkisen ja Jon Granströmin kanssa.


title: Anu Igoni

text: Igoni on palkittu kaikissa suomalaisissa ja useissa merkittävissä kansainvälisissä mainoskilpailuissa. Hän toimi Vuoden Huiput 2011 -kilpailun ylituomarina ja on toiminut tuomariston puheenjohtajana muun muassa Effie-kilpailussa 2012 ja printtimainonnan tuomariston jäsenenä Cannesin mainosfestivaaleilla 2004.


title: Puistokatu (täsmennyssivu)

text: Puistokatu voi tarkoittaa seuraavia:


title: Masbateño

text: Masbateño on keskifilippiiniläinen kieli, jota puhutaan Filippiineillä Masbaten provinssissa. Sitä puhuu SIL Internationalin mukaan äidinkielenään ihmistä. Masbateñon läheisiä sukukieliä ovat muun muassa capiznon ja hiligaino.


title: Masbateño

text: Kielelle annettiin Masbaten provinssissa kansalliskielen asema vuonna 1991.


title: Kari Huttunen

text: Kari ”Hude” Huttunen on suomalainen entinen copywriter ja mainonnan suunnittelija, nykyinen seniorgolfpelaaja ja golfkolumnisti. Hänet palkittiin Vuoden Huiput -kilpailuissa vuonna 2003 mainosurastaan Platinahuippu-palkinnolla. Hänet tunnetaan 1990-luvun palkituimpiin kuuluneen Paltemaa Huttunen Santala -mainostoimiston (nyk. TBWA\Helsinki) perustajaosakkaana.


title: Ispolnitelnyi

text: Ispolnitelnyi oli venäläinen Leitenant Burakov -luokan (Lieutenant Burakov) torpedovene, joka upposi 12. joulukuuta 1914 myrskyssä Suomenlahdella.


title: Ispolnitelnyi

text: "Ispolnitelnyi" lähti seitsemän muun aluksen kanssa Helsingistä Viroon Muhunsalmeen, josta oli tarkoitus jatkaa Pohjois-Itämerelle laskemaan miinoja. Suora reitti oli miinoitettu, ja siksi ryhmä lähti merelle sisäväylää Porkkalan ja Sommarön kautta. Pitkä ja kapea alus ei kuitenkaan kestänyt myrskyä vaan upposi. Vieressä olleeseen "Letutšiin" pelastui seitsemän, mutta myös se upposi. Yhteensä aluksiin pelastui kahdeksan. "Ispolnitelnyin" mukana hukkui 60 miestä. Kahden laivan mukana hukkui yhteensä 130 miestä.


title: Ispolnitelnyi

text: Hylyn löysi suomalainen Badewanne-sukeltajaryhmä, joka on löytänyt muitakin hylkyjä, muun muassa venäläisen sotalaivan "Palladan" ja saksalaisen sukellusveneen "U-26".


title: Seppo Määttänen

text: Seppo Heikki Antero Määttänen (s. Imatra) on suomalainen toimittaja, joka on työskennellyt pitkään erityisesti Talentumin ammattilehdissä, muun muassa Markkinointi & Mainonta -lehden päätoimittajana 2001–2010. Viimeksi hän on työskennellyt Viini-lehden päätoimittajana. Hän jäi tehtävästä osa-aikaeläkkeelle syksyllä 2014, mutta jatkaa erikoistehtävissä.


title: Seppo Määttänen

text: Määttänen valmistui filosofian maisteriksi Helsingin yliopistosta 1983. Hän työskenteli aluksi Taloudellisessa Tiedotustoimistossa ja sitten Talouselämä-lehdessä 1985–2000, kunnes hänet nimitettiin Markkinointi & Mainonnan päätoimittajaksi. Hän on toiminut myös Arvopaperi-lehden toimituspäällikkönä.


title: Neto (futsalpelaaja)

text: Dovenir Domingues Neto (yleensä vain pelkkä Neto; s. 5. syyskuuta 1981 Uberlândia) on brasilialainen futsalpelaaja, pelipaikaltaan puolustaja. Neto pelaa venäläisessä Gazprom UGRA:ssa ja Brasilian futsalmaajoukkueessa.


title: Neto (futsalpelaaja)

text: Neto voitti MM-kultaa vuonna 2012 ja MM-pronssia vuonna 2004. Vuoden 2012 kisoissa hänet myös valittiin kisojen parhaaksi pelaajaksi. Vuonna 2007 Neto voitti Brasilian kanssa kultaa Pan-Amerikan kisoista Rio de Janeirosta. Nykyistä seurajoukkuettaan Gazprom UGRA:a Neto on edustanut vuodesta 2013 asti. Ennen hän on pelannut muun muassa espanjalaisessa Inter Movistarissa vuosina 2004-2010.


title: Katujalkapallo

text: Katujalkapallo terminä tarkoittaa monia erilaisia variaatioita perinteisestä jalkapallosta. Yleensä katujalkapallossa ei tarvita perinteisen jalkapallon vaatimuksia, kuten kentän rajoja, tuomareita tai yhtätoista pelaajaa per joukkue. Katujalkapalloa voi pelata käytännössä ympäri maailmaa, kunhan vain pelissä on pallo. Maalina voi toimia yleensä vaikkapa jokin muuri tai pelaajien vaatteet. Usein peleissä ei myöskään lasketa maaleja, vaan niitä pelataan huvikseen.


title: Katujalkapallo

text: Kaikkien aikojen ensimmäiset katujalkapallon maailmanmestaruuskilpailut käytiin vuonna 2006 Berliinissä, Saksassa. Niiden voittajaksi selviytyi kolumbialainen Fútbol por la Paz, joka voitti finaalissa eteläafrikkalaisen Kick AIDS:in. Finaaliturnaukseen osallistui kaiken kaikkiaan 22 joukkuetta ympäri maailmaa.


title: Katujalkapallo

text: EA Sports, joka tunnetaan muun muassa FIFA- ja NHL-pelisarjoistaan, kehitti vuonna 2005 pelin nimeltä FIFA Street, joka perustuu katujalkapalloon ja freestylejalkapalloon. Pelissä on kenttiä, jotka sijaitsevat esimerkiksi kaduilla tai puistoissa. Kenttiä on ympäri maailmaa.


title: Leonardo Bittencourt

text: Leonardo Bittencourt (s. 19. joulukuuta 1993 Leipzig) on saksalainen jalkapalloilija, pelipaikaltaan keskikenttäpelaaja. Hän edustaa Bundesliigassa pelaavaa Hannoveria, jonne siirtyi kesällä 2013.


title: Leonardo Bittencourt

text: Bittencourt on Energie Cottbusin kasvatti, ja teki debyyttinsä seuran edustusjoukkueessa 2. Bundesliigassa keväällä 2011. Kesällä 2012 Bittencourt siirtyi Borussia Dortmundiin arviolta kolmen miljoonan euron siirtosummalla.


title: Leonardo Bittencourt

text: Dortmundissa Bittencourt jäi kuitenkin vähälle peliajalle, ja seuraavana kesänä seura myi hänet Hannover 96:lle, samalla kolmen miljoonan euron summalla kun BVB oli hänet edellisenä kesänä ostanut. Sopimukseen sisältyi kuitenkin Dortmundille noin kuuden miljoonan euron takaisinosto-optio.


title: Leonardo Bittencourt

text: Bittencourtin isä, brasilialainen Franklin Bittencourt on myös entinen ammattilaisjalkapalloilija. Myös Leonardolla on Brasilian kansalaisuus, ja teoriassa hän pystyisi aikuisten tasolla pelaamaan Saksan maajoukkueen sijaan Brasilian "Seleçãossa". Vuoden 2014 lopulla Bittencourtilla ei ole vielä tilillään yhtään A-maaottelua.


title: Mandaya

text: Mandaya on keskifilippiiniläinen kieli, jota puhuu äidinkielenään ihmistä Filippiineillä Mindanaon saaren itäosassa. Monet puhujat kutsuvat kieltään nimellä ”davaweño” (”Davaon kieli”), mutta varsinainen davaweño on eri kieli.


title: Mandaya

text: Mandayan läheisimpiin sukukieliin kuuluvat mansaka, kamayo ja davaweño.


title: Stefano Mammarella

text: Stefano Mammarella (s. 2. helmikuuta 1984 Chieti) on italialainen futsalmaalivahti, joka pelaa Acqua e Saponessa ja Italian futsalmaajoukkueessa.


title: Stefano Mammarella

text: Mammarella voitti vuoden 2012 MM-kisoissa pronssia Italian kanssa. Hänet valittiin noiden kisojen parhaaksi maalivahdiksi. EM-kisoista Mammarellalla on kertynyt yksi EM-kulta vuodelta 2014 ja yksi pronssi vuodelta 2012. Hänet on valittu kolmesti maailman parhaaksi maalivahdiksi, vuosina 2011, 2012 ja 2014.


title: Stefano Mammarella

text: Seuratasolla Mammarella on pelannut vuodesta 2013 alkaen Acqua e Saponessa. Vuodet 2009–2013 hän pelasi Montesilvanossa, jonka riveissä hän voitti vuonna 2010 Serie A:n ja seuraavana vuonna UEFA Futsal Cupin.


title: Eder Lima

text: Eder Fermino Lima (s. 29. kesäkuuta 1984 São Paulo, Brasilia) on brasilialaissyntyinen venäläinen futsalpelaaja, joka edustaa Gazprom UGRA:a ja Venäjän futsalmaajoukkuetta. Liman pelipaikka on hyökkääjä.


title: Eder Lima

text: Maajoukkuetasolta hänellä on kaksi EM-hopeaa vuosilta 2014 ja 2016. Vuoden 2014 EM-kilpailuissa Lima oli myös kisojen paras maalintekijä. Myös vuoden 2012 MM-kisoissa vuonna 2006 Venäjälle muuttanut Lima oli kisojen paras maalintekijä yhdeksällä osumallaan.


title: Eder Lima

text: Seuratasolla Lima on edustanut Gazprom UGRA:a koko Venäjän-aikansa ajan, eli vuodesta 2006 alkaen. Maajoukkueeseen hän on kuulunut vuodesta 2009 lähtien. Ennen Gazpromia Lima edusti portugalilaista Estrela Amadoraa.


title: Günter Abel

text: Günter Abel (s. 7. marraskuuta 1947 Homberg, Hessen) on saksalainen filosofi. Hän on ollut vuodesta 1987 Technische Universität Berlinin filosofian professori.


title: Günter Abel

text: Abel opiskeli filosofiaa, historiaa ja politiikan tutkimusta Marburgin yliopistossa ja Lausannen yliopistossa. Väiteltyään filosofian tohtoriksi aiheenaan stoalaisuus hän teki habilitaation vuonna 1981. Vuosina 1999–2001 hän oli Technische Universität Berlinin varapresidentti, vuosina 2002–2005 Deutsche Gesellschaft für Philosophien presidentti. Vuodesta 2008 hän on ollut International Federation of Philosophical Societiesin hallituksen jäsen.


title: Günter Abel

text: Hän julkaisi aiheinaan muun muassa tietoteoria, mielenfilosofia, kielifilosofia, etiikka ja estetiikka. Hän on kuuluisa Nietzsche-tutkija, joka yrittää yhdistää Nietzschen filosofian elementtejä ja nykyisen analyyttisen filosofian metodeita. Hän keskittyy varsinkin Nietzschen tietoteoriaan.


title: Kang Ling

text: Kang Ling (s. 14. maaliskuuta 1997 Jiangsu) on kiinalainen moottoriurheilija. Kang aloitti uransa Karting-sarjoista vuonna 2004. Vuonna 2012 hän voitti Aasian Kartingin Senior-luokan mestaruuden. Vuonna 2013 Kang kilpaili Ranskan Formula 4 -sarjassa saavuttaen 11 pistettä. Vuonna 2014 Kang ajoi kuusi kilpailua Formula Renault Alps -sarjassa Koiranen GP:n kuljettajana saavuttamatta pisteitä. Samana vuonna hän on kilpaillut Britannian Formula 3, Saksan Formula 3 ja GP3-sarjoissa. Vuonna 2015 Kang kilpaili Euroopan Formula 3 -sarjassa saavuttamatta pisteitä.


title: Metoksikloori

text: Metoksikloori (CHClO) on aromaattinen organoklooriyhdiste. Ainetta on käytetty kasvinsuojelussa hyönteismyrkkynä. Aineen käyttö Euroopan Unionin alueella kiellettiin vuonna 2002.


title: Metoksikloori

text: Huoneenlämmössä metoksikloori on valkoista kiteistä ainetta. Yhdiste ei liukene veteen, mutta liukenee paremmin orgaanisiin liuottimiin kuten etanoliin.


title: Metoksikloori

text: DDT:n tavoin metoksikloori on umpieritysjärjestelmän toimintaa häiritsevä aine ja sen myrkyllisyys hyönteisille perustuu hormonitoiminnan häiritsemiseen. Sen aktiivisia metaboliitteja ovat eläimissä muodostuvat hydroksyloidut johdannaiset. Nisäkkäille se ei ole erityisen myrkyllinen, ja sen LD-arvo on esimerkiksi kaneille suun kautta yli 6 g/kg. Metoksikloorille altistuminen voi vaurioittaa maksaa, munuaisia ja keskushermostoa. DDT:hen verrattuna metoksikloori biohajoaa luonnossa nopeammin, mutta voi silti kertyä ravintoketjussa.


title: Metoksikloori

text: Metoksiklooria valmistetaan kondensoimalla kloraalia ja anisolia. Katalyyttinä reaktiossa toimii rikkihappo.


title: Metoksikloori

text: Metoksiklooria on käytetty useiden tuhohyönteisten kuten koiden, kehrääjien ja mittarien hävittämiseen. DDT:lle vastustuskykyiset hyönteiset ovat usein vastustuskykyisiä myös metoksikloorille.


title: Lothar Thoms

text: Lothar Thoms (18. toukokuuta 1956 Guben – 5. marraskuuta 2017 Forst (Lausitz)) oli Saksan demokraattista tasavaltaa edustanut saksalainen ratapyöräilijä. Hän oli kilometrin aika-ajon olympiavoittaja, nelinkertainen amatöörien maailmanmestari ja maailmanennätyksen haltija.


title: Lothar Thoms

text: Thoms voitti kilometrin aika-ajon olympiakultaa Moskovassa 1980 sisäratojen maailmanennätysajalla 1.02,955. Hän kukisti hopeamitalisti Aleksandr Panfilovin lähes kahdella sekunnilla. Hänen maailmanennätyksensä rikkoi Martin Vinnicombe maaliskuussa 1989.


title: Lothar Thoms

text: Thoms voitti kilometrin aika-ajon amatöörien maailmanmestaruuden 1977, 1978, 1979 ja 1981 sekä sai MM-hopeaa 1982 ja MM-pronssia 1983. Hän saavutti junioreiden EM-pronssia eräajossa 1974. Hän voitti DDR:n mestaruuden kilometrin aika-ajossa 1977, 1978 ja 1983.


title: Jayson Blair

text: Jayson Blair (s. 23. maaliskuuta 1976) on yhdysvaltalainen entinen "The New York Timesin" toimittaja. Hän ehti työskentelemään lehdessä viiden vuoden ajan ennen kuin paljastui, että hän oli keksinyt artikkeleja ja kopioinut niihin tietoja tiedotusvälineistä.


title: Jayson Blair

text: Blair erotettiin lehdestä toukokuun 2003 alussa. Skandaalin seurauksena myös New York Timesin vastaava päätoimittaja ja toimituspäällikkö ottivat lopputilin.


title: Kishore Kumar

text: Kishore Kumar (oik. Abhas Kumar Ganguly; 4. elokuuta 1929 Khandwa – 13. lokakuuta 1987 Bombay) oli intialainen laulaja, näyttelijä, sanoittaja, säveltäjä, tuottaja, ohjaaja ja käsikirjoittaja. Häntä pidetään yhtenä menestyneimmistä playback-laulajista hindinkielisessä elokuvateollisuudessa. Hän voitti kahdeksan parhaan mieslaulajan Filmfare Awards -palkintoa.


title: Kishore Kumar

text: Kumar oli naimisissa neljä kertaa. Hänen kaikki vaimonsa olivat näyttelijöitä; Ruma Guha Thakurta, Madhubala, Yogeeta Bali ja Leena Chandavarkar. Kumarilla oli kaksi poikaa, Amit Kumar Ruman kanssa ja Sumit Kumar Leenan kanssa.


title: Kaupungin juuret

text: Kaupungin juuret on Otto Karvosen tekemä tilateos Kampin metroaseman laituritason katossa Helsingissä. Teos julkistettiin 24. syyskuuta 2013.


title: Kaupungin juuret

text: Helsingin taidemuseon tilaama veistoskokonaisuus koostuu seitsemästä eri osiosta. Teoksessa on yhteensä 735 kylttiä, joiden vahvuus on 3 mm. Kyltit ovat kiiltoanodisoitua alumiinia ja ne on asetettu laituritason kattoon seitsemäksi kidemäiseksi muodostelmaksi. Kylttien leveys on 15 cm ja pituus vaihtelee 70 –140 cm.


title: Kaupungin juuret

text: Kylteissä olevat nimet on valittu satunnaisesti Suomessa ja muualla maailmassa olevista paikoista, joista nykyhelsinkiläiset ovat kotoisin. Kyltit osoittavat suoraan maapallon lävitse nimessä olevaan paikkaan. Paikka on määritelty Helsingin yliopiston maantieteen laitoksella. Kyltit on valaistu kohdevaloilla kahdesta tai kolmesta suunnasta.


title: Kaupungin juuret

text: Kylttiryppäät ovat metallisen virtaviivaisia ja tahrattoman kiiltäviä. Teos vaikuttaa elegantilla, arkkitehtonisella tyylikkyydellään.. Kaupungin juuret -teosta voi luonnehtia todella onnistuneeksi "site spesific" -teokseksi.


title: Kaupungin juuret

text: Veistosrykelmä liittää muualta tulleiden helsinkiläisten syntymäpaikat yhtenäisiksi ryhmiksi vahvistaen näin kaupunkilaisten yhteisöllisyyttä. Teos sivuaa myös kaupungin väestötutkimukseen ja identiteettiin liittyviä kysymyksiä.


title: Kaupungin juuret

text: Otto Karvonen opiskeli Taideteollisessa korkeakoulussa Helsingissä 1996 - 2000 ja suoritti maisteriopinnot Sanberg Instituutissa Amsterdamissa 2000 - 2002. Hän on tullut tunnetuksi performansseista, tilapäisistä veistoksista ja installaatioista. "Kaupungin juuret" on taiteilijan ensimmäinen pysyvä julkinen taideteos Helsingissä.


title: Maapyramidi

text: Maapyramidi on korkea, ohut kivitorni hedelmättömillä valuma-alueilla ja autiomailla. Niiden koko vaihtelee yhdestä ja puolesta metristä 45 metriin. Tyypilliset maapyramidit koostuvat kovan kiven päällystämästä, suhteellisen pehmeästä kivestä. Mineraalit niiden erilaisten kivilajien sisällä saavat niihin aikaan erilaisia värejä. Maapyramideja löytyy aavikoilta usein kuivista ja kuumista paikoista.


title: Maapyramidi

text: Maapyramidit muodostuvat alueille, joissa paksu kerros suhteellisen pehmeää kiveä, kuten mutakiveä, huonosti lujittunutta hiekkakiveä tai tuffia, on peittynyt ohuella kerroksella kovaa kiveä, kuten hyvin lujittunutta hiekkakiveä, kalkkikiveä tai basalttia. Jään peittämillä vuoristoisilla laaksoilla pehmeämpi aine voi olla jäistä ja suojaavat päällyskivet suuria järkäleitä. Tyypillisesti, useimmat maapyramidit muodostuvat kahden kuluttavan prosessin, jotka jatkuvasti syövyttävät kivimuodostuman reunoja. Myös sade kuluttaa kiveä.


title: Harjun rautatieasema

text: Harjun rautatieasema (lyh.Hj) on rautatieliikennepaikka Savon radalla Kouvolan kaupungin alueella. Vuonna 1889 valmistunut puurakenteinen asemarakennus rakennettiin Oulun radan tyyppipiirrustuksien mukaisesti, ja sitä laajennettiin vuonna 1902 huomattavasti liikenteen vilkastuttua. 1890-luvun taitteessa silloisen Valkealan kunnan alueelle avattiin paperitehdas ja villatehdas, jotka lisäsivät huomattavasti sekä tavara- että matkustajaliikennettä Kouvolan pohjoispuolelle. Harjun aseman merkittävyys säilyi myös sen jälkeen, kun Voikkaalle oli rakennettu ratayhteys Haarakalliosta, koska radan haaraan ei uutta asemaa perustettu. Vuonna 1920 avattu Voikkaan ja Kymintehtaan välinen yksityisrata vähensi kuitenkin Harjun merkittävyyttä matkustajaliikenteessä.


title: Harjun rautatieasema

text: Vaikka asema oli ollut 1900-luvun taitteessa merkittävä asema, hiipui aseman käyttö puoli vuosisataa myöhemmin. Harjun miehitys loppui 1969, ja tavaraliikenne 1976. Tavaraliikennettä jatkettiin kuitenkin vielä vuosina 1980-1984. Henkilöliikenne loppui kesäkuun alussa 1980 mutta liikennepaikka on yhä käytössä junakohtauspaikkana sivuraiteineen. Harjun asemarakennus tuhoutui tulipalossa elokuussa 2007 ja aseman jäänteet purettiin tämän jälkeen. Joitain muita asema-alueen rakennuksia on kuitenkin säästynyt.


title: Harjun rautatieasema

text: Savon radan perusparannuksen yhteydessä vuosina 1965–1970 Harjun ja Multamäen asemien välinen, neljän kilometrin pituinen rataosuus rakennettiin käytännössä kokonaan uudelleen. Vanha Harjujoen ylittänyt silta korvattiin uudella 88 metriä pitkällä kaksikaarisella betonisillalla, ja uudelle ratalinjalle tuli myös 181 metriä pitkä Venekallion tunneli.


title: Kuru (taideteos)

text: Kuru on Kimmo Schroderuksen tekemä veistos Tallinnanaukion itäpäässä Itäkeskuksessa Helsingissä.


title: Kuru (taideteos)

text: Veistos on tehty pyöreästä, 10 millimetrin paksuisesta, haponkestävästä terästangosta, jota on taivutettu kumpuilevaan muotoon. Terästangot, jota teokseen on käytetty yli 3 kilometriä, on hitsattu yhteen teoksen toiselta puolelta. Teos onkin toiselta puolen pyöreä ja nurjalta hitsauspuolelta kupera ja avoin. Veistokseen sisältyy myös vesielementti.


title: Kuru (taideteos)

text: Vaikka teoksen paino on 3 000 kg, sen vaikutelma on kevyt ja liekkimäinen.


title: Kuru (taideteos)

text: Kuru tarkoittaa veden uurtamaa kapeaa ja syvää laaksoa. Norjan vesiputoukset ja purot ovatkin olleet teoksen muotoilun innoituksen lähteenä. Taiteilija on myös leikitellyt maahan syöksyvän avaruusaluksen ajatuksella ja sen kuvitteellisen avaruusmetallin muotoilulla törmäyksen iskun mukaisesti.


title: Lapinjoen vesistö

text: Lapinjoen vesistö (vesistöaluetunnus 33) on Satakunnassa ja Varsinais-Suomessa vesistöalue, jonka laskujoki Lapinjoki purkaa vetensä Selkämereen Eurajoensalmen Olkiluodonveden yhdistävään salmeen Eurajoen kunnassa. Vesistön valuma-alue on pinta-alaltaan 462 km² eli se on kuudenneksi pienin vesistö Lounais-Suomessa, jossa vuoden keskivirtaama Lapinjoessa on 3,2 m³/s . Alueen järvisyys on 4,21 %. Siihen kuuluu suurimpina järvinä Narvijärvi, Kauklaistenjärvi, Vaaljärvi ja Koskeljärvi ja Lapinjoen suurin sivujoki on Vaaljoki.


title: Lapinjoen vesistö

text: Vesistön pohjoisnaapuri on sitä suurempi Eurajoen vesistö. Etelässä vesistö rajoittuu Laajoen vesistöön, lounaassa Sirppujoen vesistöön ja lännessä monien pienten ojien valuma-alueisiin, jotka sijaitsevat Rauman ympäristössä. Vesistö ulottuu pääasiassa Euran, Rauman ja Eurajoen kuntien alueille ja vesistön alueella asuu noin 6000 asukasta.


title: Lapinjoen vesistö

text: Vesistön pinta-ala on 462 km² ja siitä on järvien osuus 4% eli 18 km². Vain viiden järven pinta-ala ylittää 50 hehtaaria. Ne ovat "Koskeljärvi" (749 ha), "Narvijärvi" (411 ha), "Vaaljärvi" (85 ha), "Kauklaistenjärvi" (67 ha) ja "Saarnijärvi" (60 ha). Vesistön pinta-alasta on rakennettuja alueita 4%, viljelyalaa 44%, metsiä, kankaita ja kallioita 47% sekä kosteikkoja, soita ja vesialueita 2%. Vesistöalueen korkeimmat kohdat kohoavat yli 70 metriin merenpinnasta mitattuna, mutta valtaosa vesistöstä sijaitsee 40 metrin tason alapuolella.


title: Lapinjoen vesistö

text: Rauman kaupunki ottaa Lapinjoesta vettä, jonka se ohjaa Lapinjoen kanavaa pitkin Äyhönjärveen. Vähävetisinä aikoina vettä on vuodesta 1962 lähtien johdettu vesiputkella naapurivesistön Eurajoesta noin 0,6−1,4 m³/s. Myös Eurajoen vähävetisyyttä torjutaan pumppaamalla Kokemäenjoen vettä putkea pitkin Eurajoen sivuhaaraan Köyliönjokeen.


title: Lapinjoen vesistö

text: Lapinjoen vesistö jaetaan alueisiin ja valuma-alueisiin eri tavoin. "Lapinjoen alkuosa" alkaa suistosta ja päättyy Lapijoen kylään valtatie 8 kohdalle. "Keskiosa" ulottuu Lappiin asti ja siihen luetaan myös lyhyet ojat ja ne järvet, jotka laskevat suoraan Lapinjokeen. "Lapinjoen yläosa" päättyy entisen Hinnerjoen rajalle, minkä yläpuolella jokea kutsutaan Hinnerjoen nimellä. Pitkät sivuhaarat muodostavat omat valuma-alueensa.


title: Lapinjoen vesistö

text: "Koskeljärvi" on laskenut aikaisemmin "Vaaljärven" kautta "Vaaljokeen", mutta 1860-luvulla Koskeljärvelle kaivettiin uusi laskujoki "Patajärven" kautta. Tarkoituksena oli laskea Koskeljärvi tyhjemmäksi ja hankkia lisää viljelysmaata. Järven mentyä huonoon tilaan, sen pintaa nostettiin vuonna 1991 ja samalla rakennettiin "Välijoelle" ohituskanava Koskeljärven pohjoisrantaa seuraten. Näillä toimilla vesistön valuma-alueet ovat muuttuneet suuresti.


title: Lapinjoen vesistö

text: Lapinjoen vesistön valuma-alueen eri osissa on lukuisia pieniä järviä.


title: Lapinjoen vesistö

text: Vaikka Koskeljärvellä on laskujokena myös toinen, mutta nykyään hyvin kapea, uoma nimeltään "Ylinenjoki", katsotaan järven luusuan olevan Honkilahdella järven pohjoispäässä. Luusuaan yhtyy myös pohjoisrannan kanava, johon johdetaan tarvittaessa Välijoen vedet.


title: Lapinjoen vesistö

text: Lapinjoen vesistön järvet ovat tyypillisesti ruskeavetisiä ja humuspitoisia. Osa järvistä ovat vedenpinnan laskemisesta johtuen rehevöityneet, sillä vesistön peltojen osuus on 23%. Myös haja-asutuksen kuormitus on ollut aiheuttamassa rehevöitymistä. Osassa järvistä veden käyttölaatu on hyvä, mutta Lapinjoessa se on vain tyydyttävä.


title: Lapinjoen vesistö

text: Lapinjoen vesistössä on viime aikoina saanut suurimman huomion Koskeljärvi. Sen kunnostus, tutkiminen ja liittäminen Natura 2000 -verkostoon on vienyt aikaa. Myös Narvijärvi ja Kauklaistenjärvi olisivat seuraavina kunnostustoimien kohteina, mutta Kauklaistenjärvi tulisi lintujärvenä kunnostaa ensin. Tähän ei kuitenkaan riitä tahtoa, koska eri ryhmittymät kaavailevat järvelle erisuuntaisia käyttötapoja.


title: Jorma Kuusinen

text: Jorma Kuusinen (s. 22. elokuuta 1936 Konginkangas) on eläkkeellä oleva Suomen Vapaakirkon pastori ja kristillinen kirjailija, joka toimi Suomen Vapaakirkon kirkkokunnanjohtajana 1991–2001.


title: Jorma Kuusinen

text: Kuusinen on toiminut hengellisessä työssä vuodesta 1958. Hän oli vuosina 1963–1967 Seinäjoen Vapaaseurakunnan, vuosina 1967–1974 Kotkan Vapaaseurakunnan ja 1975–1979 Jyväskylän Vapaaseurakunnan pastori, vuosina 1976–1980 Suomen Vapaakirkon hallituksen jäsen ja kotimaantyön sihteeri vuosina 1980–1990.


title: Torielämää Hakaniemessä

text: Torielämää Hakaniemessä on Aimo Tukiaisen tekemä veistosreliefi Hakaniemen metroasemalla Helsingissä. Vuonna 1961 tehty teos on Helsingin metron taideteoksista vanhin. Se on myös niistä ainoa, jota ei ole suunniteltu metroon: teos oli alun perin Postipankin toimitalon ulkoseinässä Siltasaarenkadulla. Postipankin omistajanvaihdoksen jälkeen "Torielämää Hakaniemessä" siirtyi Helsingin kaupungin liikennelaitoksen omistukseen. Teos on tehty metallista hitsaamalla ja se esittää torikojuja lintuperspektiivistä nähtynä. Teoksen sisään on sijoitettu lamppuja, jotka valaisevat sen pimeällä.


title: Lindsey Stirling 2014/2015 Tour

text: Lindsey Stirling 2014/2015 Tour on viulisti Lindsey Stirlingin maailmanlaajuinen kiertue hänen toisen, Shatter Me -studioalbumin julkaisun johdosta. Vuoden 2014 puolisko Lindsey Stirlingin kiertueesta kattoi yhteensä 79 esitystä yli viiden kuukauden pituiselta ajanjaksolta.


title: Lindsey Stirling 2014/2015 Tour

text: Seuraava lista on koottu 15. toukokuuta 2014 pidetyn esityksen pohjalta. Esityslista ei ole kuitenkaan jokaisessa konsertissa samanlainen kiertueen aikana.TakaisinkutsuKaikkien keikkojen esitysajankohdat on otettu Stirlingin viralliselta nettisivulta:


title: Sirenan kielet

text: Sirenan kielet on Riikka Purosen tekemä veistos Myllypuron metroaseman edustalla Helsingissä. Neljästä pronssipallosta ja niitä hieman korkeammalle nousevasta simpukkaveistoksesta koostuva teos on pystytetty graniittijalustalle. Palloja voi pyörittää, jolloin niistä lähtee ääntä. Veistos julkistettiin 1. heinäkuuta 2007.


title: Sirenan kielet

text: "Sirenan kielet" on saanut vaikutteita uskonnollisissa rituaaleissa käytetyistä rukousmyllyistä, joiden sisään laitetaan pyhiä tekstejä ja niitä pyöritetään.


title: Agía Paraskeví (Lesbos)

text:
Agía Paraskeví () on Kreikan kaupunki sekä samanniminen Lesboksen kunnan kunnallisyksikkö (Δημοτική Ενότητα Αγίας Παρασκευής, "Dimotikí Enótita Agías Paraskevís") ja entinen itsenäinen kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Koko kunnallisyksikön väkiluku on 2 497 ja varsinaisen Agía Paraskevín kaupungin väkiluku 2 195 (vuonna 2011).
Agía Paraskevín kunnallisyksikkö sijaitsee Lesboksen keskiosissa Kallonínlahden pohjoispuolella. Kaupunki sijaitsee saaren sisäosissa noin viisi kilometriä lahdelta pohjoiseen. Agía Paraskeví oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agiásoksen, Géran, Eresós-Ántissan, Evergétoulaksen, Kallonín, Loutrópoli Thermíin, Mantamádoksen, Míthymnan, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi.


title: Agía Paraskeví (Lesbos)

text: Kunnallisyksikön alueella sijaitsee kaksi antiikin aikaisen kohteen arkeologista aluetta, Klopedín Apollonin temppelin alue sekä Mésan temppelialue. Seudun nähtävyyksiin kuuluvat myös Chalinádoksen varhaiskristillisen, 500-luvulta peräisin olevan basilikan jäänteet sekä Kremastín bysanttilaisaikainen silta. Kaupunki on nimetty Pyhän Paraskevan mukaan.


title: Agía Paraskeví (Lesbos)

text: Agía Paraskevín kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Agiásos

text: Agiásos (; myös "Agiássos") on Kreikan kaupunki sekä samanniminen Lesboksen kunnan kunnallisyksikkö (Δημοτική Ενότητα Αγιάσου, "Dimotikí Enótita Agiásou") ja entinen itsenäinen kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Koko kunnallisyksikön väkiluku on 2 373 ja varsinaisen Agiásoksen kaupungin väkiluku 2 320 (vuonna 2011).


title: Agiásos

text: Agiásos sijaitsee Lesboksen itäisissä keskiosissa Ólympos-vuoren rinteellä. Agiásos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Géran, Eresós-Ántissan, Evergétoulaksen, Kallonín, Loutrópoli Thermíin, Mantamádoksen, Míthymnan, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi.


title: Agiásos

text: Kaupungin tunnetuin nähtävyys on keskiaikainen Neitsyt Marian kirkko ("Panagía Vrefokratoúsa"). Kirkossa on Neitsyt Marian ikoni, joka on tuotu saarelle Jerusalemista vuonna 803 ja jonka väitetään olevan peräisin 300-luvulta. Kaupungin luostari on perustettu 800-luvulla ja kaupunki on kasvanut kirkon ja luostarin ympärille. Kaupunki on suosittu pyhiinvaelluskohde erityisesti Neitsyt Marian kuolonuneen nukkumisen päivänä 15. elokuuta.


title: Agiásos

text: Agiásoksen kunnallisyksikkö muodostuu seuraavista kylistä, kaupungeista tai muista asutuksista:


title: Eresós-Ántissa

text: Eresós-Ántissa (; virallisesti Δημοτική Ενότητα Ερεσού-Αντίσσης, "Dimotikí Enótita Eresoú-Antíssis") on yksi Lesboksen kunnan kunnallisyksiköistä ja entinen itsenäinen Kreikan kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Kunnallisyksikön väkiluku on 5 269 (vuonna 2011).


title: Eresós-Ántissa

text: Eresós-Ántissa käsittää Lesboksen saaren koko länsipään. Sen suurimmat asutukset ovat Eresós ja Ántissa, joiden mukaan se on nimetty. Eresós-Ántissa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Géran, Evergétoulaksen, Kallonín, Loutrópoli Thermíin, Mantamádoksen, Míthymnan, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi.


title: Eresós-Ántissa

text: Alueen tunnetuin nähtävyys on kivettynyt metsä, jonka luonnonpuisto sijaitsee alueen länsiosassa ja luonnonhistoriallinen museo Sígrin kylässä.


title: Eresós-Ántissa

text: Eresós-Ántissan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Evergétoulas

text: Evergétoulas (; virallisesti Δημοτική Ενότητα Ευεργέτουλα, "Dimotikí Enótita Evergétoula") on yksi Lesboksen kunnan kunnallisyksiköistä ja entinen itsenäinen Kreikan kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Kunnallisyksikön väkiluku on 2 771 (vuonna 2011).


title: Evergétoulas

text: Evergétoulas sijaitsee Lesboksen itäisissä keskiosissa Géranlahden pohjukassa. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Géran, Eresós-Ántissan, Kallonín, Loutrópoli Thermíin, Mantamádoksen, Míthymnan, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi.


title: Evergétoulas

text: Evergétoulaksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Géra (Lesbos)

text: Géra (; virallisesti Δημοτική Ενότητα Γέρας, "Dimotikí Enótita Géras") on yksi Lesboksen kunnan kunnallisyksiköistä ja entinen itsenäinen Kreikan kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Kunnallisyksikön väkiluku on 6 101 (vuonna 2011).


title: Géra (Lesbos)

text: Géra sijaitsee Lesboksen kaakkoisosassa Géranlahden rannalla. Sen nimi voi olla peräisin alueella sijainneesta antiikin aikaisesta Hieran kaupungista. Géranlahti tunnettiin antiikin aikana latinaksi nimellä Portus Hieraeus.


title: Géra (Lesbos)

text: Géra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Eresós-Ántissan, Evergétoulaksen, Kallonín, Loutrópoli Thermíin, Mantamádoksen, Míthymnan, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi.


title: Géra (Lesbos)

text: Géran kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Artism, Crash ja Space

text: Artism, Crash ja Space ovat Henry Pullan ja Kimmo Hela-aron tekemiä graffititeoksia Kontulan metroaseman laituritasolla Helsingissä. Metroradan taustaseinään kiinnitetyt teokset on maalattu erillisille paneeleille. Teokset on tehty vuonna 1988.


title: Kalloní

text: Kalloní () on Kreikan kylä sekä samanniminen Lesboksen kunnan kunnallisyksikkö (Δημοτική Ενότητα Καλλονής, "Dimotikí Enótita Kallonís") ja entinen itsenäinen kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Koko kunnallisyksikön väkiluku on 8 504 ja varsinaisen Kallonín kylän väkiluku 1 978 (vuonna 2011).


title: Kalloní

text: Kallonín kylä sijaitsee Lesboksen keskiosassa Kallonínlahden pohjoispuolella noin kolme kilometriä sisämaassa ja sen ranta-asutus Skála Kallonís lahden pohjoisrannalla. Kunnallisyksikön alue on pääosin lahden länsipuolella. Kalloní oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Eresós-Ántissan, Evergétoulaksen, Géran, Loutrópoli Thermíin, Mantamádoksen, Míthymnan, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi.


title: Kalloní

text: Kallonín kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Loutrópoli Thermís

text: Loutrópoli Thermís (; kath. Λουτρόπολις Θερμής, "Loutrópolis Thermís") on Kreikan kylä sekä samanniminen Lesboksen kunnan kunnallisyksikkö (Δημοτική Ενότητα Λουτροπόλεως Θερμής, "Dimotikí Enótita Loutropóleos Thermís") ja entinen itsenäinen kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Koko kunnallisyksikön väkiluku on 3 135 ja varsinaisen Loutrópoli Thermíin kylän väkiluku 900 (vuonna 2011).


title: Loutrópoli Thermís

text: Loutrópoli Thermís sijaitsee Lesboksen koillisosassa. Varsinainen kylä sijaitsee noin kilometrin sisämaassa ja sen ranta-asutus Paralía Thermís rannikolla. Loutrópoli Thermís oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Géran, Eresós-Ántissan, Evergétoulaksen, Kallonín, Mantamádoksen, Míthymnan, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi.


title: Loutrópoli Thermís

text: Loutrópoli Thermíin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Mantamádos

text: Mantamádos () on Kreikan kylä sekä samanniminen Lesboksen kunnan kunnallisyksikkö (Δημοτική Ενότητα Μανταμάδου, "Dimotikí Enótita Mantamádou") ja entinen itsenäinen kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Koko kunnallisyksikön väkiluku on 2 447 ja varsinaisen Mantamádoksen kylän väkiluku 941 (vuonna 2011).


title: Mantamádos

text: Mantamádos sijaitsee Lesboksen pohjoisosassa. Se oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Géran, Eresós-Ántissan, Evergétoulaksen, Kallonín, Loutrópoli Thermíin, Míthymnan, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi.


title: Mantamádos

text: Mantamádoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Míthymna

text: Míthymna (), aiemmin Mólyvos (Μόλυβος, myös "Mólivos"), on Kreikan kylä sekä samanniminen Lesboksen kunnan kunnallisyksikkö (Δημοτική Ενότητα Μήθυμνας, "Dimotikí Enótita Mithymnas") ja entinen itsenäinen kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Koko kunnallisyksikön väkiluku on 2 255 ja varsinaisen Míthymnan kylän väkiluku 1 399 (vuonna 2011).


title: Míthymna

text: Míthymna sijaitsee niemellä Lesboksen pohjoispään luoteisrannikolla, noin 61 kilometriä luoteeseen saaren pääkaupungista Mytilínistä. Míthymnan kunnallisyksikkö käsittää kylää ympäröivän alueen saaren pohjoisosasta.


title: Míthymna

text: Antiikin aikana kylän paikalla sijaitsi Methymnan kaupunki. Se oli saaren toiseksi merkittävin kaupunkivaltio ("polis") Mytilenen jälkeen ja yksi lesboslaisen pentapoliin (Mytilene, Methymna, Pyrrha, Antissa ja Eresos) kaupungeista. Kaupungista on säilynyt vain vähäisiä jäänteitä.


title: Míthymna

text: Asutuksen nimi muuttui Mólyvokseksi bysanttilaisella kaudella. Vanha nimi otettiin uudelleen käyttöön vuonna 1919 nykykreikkalaisessa muodossa Míthymna. Tästä huolimatta kylä tunnetaan usein edelleen myös Mólyvoksena.


title: Míthymna

text: Míthymnan seutu on yhdessä läheisen Pétran alueen kanssa Lesboksen suosituinta turistialuetta. Kylän tunnetuin nähtävyys on keskiaikainen Míthymnan linna, joka on rakennettu bysanttilaisella ajalla ja jota laajennettiin genovalaisvallan aikana. Kylä on rakennettu kukkulalle linnan ympärille. Kylän vanha rakennuskanta on turkkilaistyylisiä kartanoita 1700-luvulta.


title: Míthymna

text: Míthymna oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Géran, Eresós-Ántissan, Evergétoulaksen, Kallonín, Loutrópoli Thermíin, Mantamádoksen, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi.


title: Míthymna

text: Míthymnan kunnallisyksikkö muodostuu seuraavista kyläyhdyskunnista ja asutuksista:


title: Methymna

text: Methymna () oli antiikin aikainen kaupunki ja kaupunkivaltio ("polis") Lesboksen saarella Kreikassa. Se sijaitsi nykyisen Míthymnan eli Mólyvoksen kylän paikalla.


title: Methymna

text: Antiikin Methymna sijaitsi (ja nykyinen Míthymna edelleen sijaitsee) niemellä Lesboksen pohjoisrannikolla noin 61 kilometriä luoteeseen Mytilenestä (nyk. Mytilíni), kohdassa, jossa Lesboksen erottaa Vähän-Aasian rannikosta ja Assoksesta noin 60 stadioninmitan eli 11 kilometrin levyinen salmi.


title: Methymna

text: Methymna oli lesboslaisen pentapoliin jäsen eli yksi saaren viidestä merkittävimmästä kaupungista (muut olivat Mytilene, Antissa, Eresos ja Pyrrha). Kaupunki perustettiin todennäköisesti heti sen jälkeen, kun aiolialaiset kreikkalaiset asuttivat saaren. Arkaaisella ja klassisella kaudella Methymna oli Lesboksen toiseksi merkittävin kaupunkivaltio Mytilenen jälkeen. Viimeistään 400-luvulle eaa. tultaessa, mikä oli kaupungin suurinta kukoistuskautta, kaupunki oli liittänyt itseensä Arisban kaupungin ja orjuuttanut tämän väestön.


title: Methymna

text: Methymna oli usein sodassa myös naapurinsa Mytilenen kanssa. Myös peloponnesolaissodassa se oli yleensä aina vastakkaisella puolella kuin Mytilene. Se ei liittynyt muiden lesboslaisten kaupunkien kapinaan Ateenaa vastaan sodan aikana vuonna 428 eaa., eikä kärsinyt Ateenan kostosta, joka kohtasi Mytileneä. Näin se sai pitää vanhan oikeutensa osallistua Deloksen meriliiton toimintaan sotalaivoilla rahan sijasta. Spartalaiset valtasivat kaupungin hieman ennen Arginusain taistelua.


title: Methymna

text: Methymna oli runoilija ja muusikko Arionin sekä Lesboksen historiasta kirjoittaneen Myrsiloksen syntymäpaikka. Kaupunki tunnettiin viineistään.


title: Methymna

text: Myöhemmän antiikin aikana kaupungin merkitys väheni. Roomalaisten tuhottua Antissan vuonna 167 eaa. sen alueet luovutettiin Methymnalle. Asutus kaupungin paikalla säilyi bysanttilaisella kaudella ja edelleen osmanivallan aikana. Nykyinen kylä tunnetaan paitsi keskiaikaisella nimellä Mólyvos myös antiikin aikaisen nimen nykykreikkalaisessa muodossa Míthymna.


title: Methymna

text: Methymnan antiikin aikaisesta topografiasta tiedetään suhteellisen vähän. Kaupungin akropolis eli linnavuori sijaitsi samalla kukkulalla, missä nykyisin sijaitsee keskiaikainen Míthymnan linna. Kaupunki keskittyi alun perin akropoliin välittömään ympäristöön, mutta viimeistään 400-luvulla eaa. asutus levisi myös sen koillispuolelle. Hautausmaat puolestaan sijaitsivat akropoliin eteläpuolella Antissaan johtaneen tien varressa. Kaupungilla on ollut hyvä satama, joka sijaitsi nykyisen sataman paikalla.


title: Methymna

text: Nykyisen Míthymnan kylän alueella on näkyvissä vain vähän antiikin aikaisia jäännöksiä. Linnan muurissa on jonkin verran hellenistisellä kaudella rakennettua linnoitetta. Eräs arkeologinen kaivauskohde kylässä on antiikin aikaisen hautausmaan alue kylän päätien varressa linnan eteläpuolella. Sataman itäpuolelta on löydetty hellenistisellä ja roomalaisella kaudella käytössä olleen kylpylän rauniot. Myös sataman rakenteista sekä kaupunkiin vettä Lepetymnos-vuorelta johtaneesta akveduktista on säilynyt joitakin jäänteitä.


title: Pétra (Lesbos)

text: Pétra () on Kreikan kylä sekä samanniminen Lesboksen kunnan kunnallisyksikkö (Δημοτική Ενότητα Πέτρας , "Dimotikí Enótita Pétras") ja entinen itsenäinen kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Koko kunnallisyksikön väkiluku on 3 358 ja varsinaisen Pétran kylän väkiluku 1 108 (vuonna 2011).


title: Pétra (Lesbos)

text: Pétran kylä sijaitsee Lesboksen pohjoisrannikolla noin neljä kilometriä Míthymnasta eli Mólyvoksesta etelään. Pétra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Géran, Eresós-Ántissan, Evergétoulaksen, Kallonín, Loutrópoli Thermíin, Mantamádoksen, Míthymnan, Mytilínin, Plomárin ja Polichnítoksen kanssa, jolloin se muuttui uuden kunnan kunnallisyksiköksi.


title: Pétra (Lesbos)

text: Pétra on Míthymnan ohella Lesboksen suosituinta turistialuetta. Kylän nimi, ”Kallio”, viittaa kylän keskellä kohoavaan noin 30 metriä korkeaan kalliomuodostelmaan, jonka huipulle on rakennettu Panagía Glykofiloúsan (”Suloisen suudelman Neitsyt Marian”) kirkko.


title: Pétra (Lesbos)

text: Pétran kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Plomári

text:
Plomári (; ) on Kreikan kaupunki sekä samanniminen Lesboksen kunnan kunnallisyksikkö (Δημοτική Ενότητα Πλωμαρίου, "Dimotikí Enótita Plomaríou") ja entinen itsenäinen kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Koko kunnallisyksikön väkiluku on 5 602 ja varsinaisen Plomárin kaupungin väkiluku 2 996 (vuonna 2011).
Plomárin kaupunki sijaitsee Lesboksen etelärannikolla noin 42 kilometriä Mytilínistä. Se on saaren toiseksi suurin kaupunki ja merkittävä kauppa- ja teollisuuskaupunki. Kunnallisyksikkö käsittää alueen saaren eteläosassa. Plomári oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Eresós-Ántissan, Evergétoulaksen, Géran, Kallonín, Loutrópoli Thermíin, Mantamádoksen, Míthymnan, Mytilínin, Pétran ja Polichnítoksen kanssa, jolloin se muuttui uuden kunnan kunnallisyksiköksi.


title: Plomári

text: Plomári syntyi 1800-luvulla, kun suuri osa saaren sisäosissa sijaitsevan Megalochórin asukkaista hakeutui rannikolle. Megalochórin kylää kutsutaan joskus edelleen ”Vanhaksi Plomáriksi”. Kaupungissa tuotetaan useita tunnettuja ouzomerkkejä, ja sitä kutsutaan Lesboksen tai koko Kreikan ”ouzopääkaupungiksi”.


title: Plomári

text: Plomárin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Tosi tarttuva täytebiisi 16

text: Tosi tarttuva täytebiisi 16 on suomalaisyhtye Raptorin kappale heidän Sekoelma!-kokoelma-albumilta. Sen julkaisi Sony Music Entertainment albumin toisena singlenä 14. kesäkuuta 2010. Kappaleen ovat sanoittaneet ja säveltäneet Izmo, Jufo Iii ja Jaakko Salovaara, joista viimeisin vastasi myös sen tuotannosta. Kappaleeseen liittyvä musiikkivideo julkaistiin 2. kesäkuuta 2010. The Voice listasi videon kopioivan yhteensä kahdeksaatoista eri musiikkivideota. "Tosi tarttuva täytebiisi 16" oli kaupallisesti kohtalainen menestys, sijoittuen singlelistalla 13.- ja latauslistalla 12. sijalle.


title: Polichnítos

text: Polichnítos (; myös Πολίχνιτος, "Políchnitos") on Kreikan kaupunki sekä samanniminen Lesboksen kunnan kunnallisyksikkö (Δημοτική Ενότητα Πολιχνίτου, "Dimotikí Enótita Polichnítou") ja entinen itsenäinen kunta. Se sijaitsee Lesboksen sarella, Lesboksen alueyksikössä Pohjois-Egean saarten alueella. Koko kunnallisyksikön väkiluku on 4 234 ja varsinaisen Polichnítoksen kaupungin väkiluku 2 102 (vuonna 2011).


title: Polichnítos

text: Polichnítoksen kaupunki sijaitsee Lesboksen eteläosassa Kallonínlahden itäpuolella noin 45 kilometriä Mytilínistä länteen ja noin 2,5 kilometriä lahden rannasta. Sen ranta-asutus Skála Polichnítou sijaitsee lahden rannalla. Kunnallisyksikkö kattaa suurimman osan lahden itärannasta. Polichnítos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Eresós-Ántissan, Evergétoulaksen, Géran, Kallonín, Loutrópoli Thermíin, Mantamádoksen, Míthymnan, Mytilínin, Pétran ja Plomárin kanssa, jolloin se muuttui uuden kunnan kunnallisyksiköksi.


title: Polichnítos

text: Polichnítos tunnetaan erityisesti kuumista lähteistään.


title: Polichnítos

text: Polichnítoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Ántissa

text:
Ántissa () on Kreikan kylä, joka sijaitsee Lesboksen saarella ja kuuluu Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Eresós-Ántissan kuntaan ja vuodesta 2011 lähtien Lesboksen kunnan Eresós-Ántissan kunnallisyksikköön. Kylän väkiluku on 908 (vuonna 2011).
Ántissa sijaitsee Lesboksen läntisissä sisäosissa. Se on perinteinen vuoristokylä. Kylän keskustassa on suuri plataanien varjostama keskusaukio. Kylän alkuperäinen nimi oli "Telónia" (Τελώνια). Se nimettiin uudelleen vuonna 1928 lähellä sijainneen antiikin aikaisen Antissan kaupungin mukaan. Antiikin Antissa oli yksi saaren viidestä merkittävimmästä kaupunkivaltiosta ja sijaitsi saaren pohjoisrannikolla noin yhdeksän kilometriä nykyisestä kylästä pohjoiseen.


title: Ántissa

text: Ántissa muodostaa myös laajemman kyläyhdyskunnan (Δημοτική Κοινότητα Αντίσσης, "Dimotikí Koinótita Antíssis"), johon kuuluvat varsinaisen Ántissan kylän lisäksi kylät Gavvathás, Kámpos, Lygerí, Pedinó, Póchis ja Tzíthra. Koko yhdyskunnan väkiluku on 1 205. Kylän lähialueen nähtävyyksiin kuuluvat muun muassa Ypsilóksen luostari ("Moní Agíou Ioánnou Theológou") ja Lesboksen kivettynyt metsä.


title: Antissa

text: Antissa () oli antiikin aikainen kaupunki ja kaupunkivaltio ("polis") Lesboksen saarella Kreikassa. Se sijaitsi saaren pohjoisrannikolla noin yhdeksän kilometriä pohjoiskoilliseen nykyisestä Ántissan kylästä, lähellä Archaía Ántissan kylää.


title: Antissa

text: Antiikin Antissa sijaitsi niemellä, joka tunnetaan nykyisin nimillä Nisí, Ovriókastro ja Kástro (ton Genovézon). Hieman niemen länsipuolella mereen laskee Voúlgaris-nimellä nykyisin tunnettu joki. Lesboksen historiasta kirjoittaneen Myrsiloksen mukaan Antissan niemi oli alun perin saari, ja kehittyi niemeksi myöhemmin. Rantaviivan muutoksiin kaupungin alueella viittaavat esimerkkitapauksena myös muun muassa Strabon, Plinius vanhempi (II.89) ja Ovidius ("Muodonmuutoksia" XV.287). Kaupungista itään sijaitsi Methymna ja etelään Eresos.


title: Antissa

text:
Antissa oli lesboslaisen pentapoliin jäsen eli yksi saaren viidestä merkittävimmästä kaupungista (muut olivat Mytilene, Methymna, Eresos ja Pyrrha). Kaupungin alkuperäinen nimi saattoi olla Issa, tai sitten Issa oli alun perin erillinen paikka Lesboksen pääsaaren puolella Antissan paikan ollessa vielä saari. Nimi Antissa ("anti" + "Issa") on syntynyt samoin kuin esimerkiksi nimet Antíparos ja Antímilos ja viittaa paikkaan vastakkaisella puolella.
Antissasta oli kotoisin muun muassa Terpandros, jota pidettiin seitsenkielisen lyyran kehittäjänä. Kreikkalaisessa mytologiassa Terpandros antoi lyyran Orfeukselle. Kun mainadit repivät Orfeuksen kappaleiksi, he heittivät Orfeuksen pään ja lyyran mereen, jonka jälkeen ne ajelehtivat rantaan Antissassa. Terpandros hautasi pään paikalle, ja perusti näin Orfeuksen pyhäkön. Toisen version mukaan pää sijoitettiin luolaan, jossa se toimi oraakkelina. Muun muassa Apollonios Tyanalainen kävi paikalla. Oraakkelin kerrotaan tulleen niin suosituksi Delfoin oraakkelin kilpailijaksi, että Apollon itse pyysi sitä lopettamaan toimintansa.


title: Antissa

text: Kaupunki oli usein sodassa Methymnan kanssa. Peloponnesolaissodan aikaan vuonna 428 eaa. Antissa liittyi Mytilenen kapinaan Ateenan valtaa vastaan, ja puolustautui menestyksekkäästi kaupunkiin hyökänneitä, Ateenan puolella olleita methymnalaisia vastaan. Ateenalaiset kuitenkin valtasivat kaupungin saatuaan Mytilenen.


title: Antissa

text: Roomalaiset tuhosivat Antissan Perseuksen Makedonian valtakuntaa vastaan käymänsä sodan aikana vuonna 168 eaa., koska kaupunki oli tukenut Perseuksen laivaston komentajaa Antenoria. Tämän jälkeen roomalaiset luovuttivat kaupungin alueet Methymnalle, ja myös asukkaat siirrettiin sinne.


title: Antissa

text: Bysanttilaisella kaudella Antissan paikalla saattoi olla Ágioi Theódoroi -niminen linnoitus, joka esiintyy vanhoissa kartoissa. Kaupungin alueella on suoritettu joitakin arkeologisia kaivauksia 1900-luvun alkupuolella.


title: Antissa

text: Antissan paikalta on löydetty joitakin jäänteitä kaupungista, kuten rakennusten ja muurien raunioita. Löydöt ovat kuitenkin suhteellisen vähäisiä. Kaupungilla tiedetään olleen satama.


title: Eresós

text:
Eresós (; myös "Eressós") on Kreikan kylä, joka sijaitsee Lesboksen saarella ja kuuluu Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Eresós-Ántissan kuntaan ja vuodesta 2011 lähtien Lesboksen kunnan Eresós-Ántissan kunnallisyksikköön. Kylän väkiluku on 1 086 (vuonna 2011).
Eresós sijaitsee Lesboksen lounaisosassa sisämaassa noin neljä kilometriä merestä ja Eresóksen ranta-asutuksesta eli Skála Eresoústa. Kylä on perinyt nimensä antiikin ajan Eresoksen kaupungilta, joka sijaitsi Skála Eresoún paikalla. Antiikin Eresos oli yksi saaren viidestä merkittävimmästä kaupunkivaltiosta, ja sieltä olivat kotoisin muun muassa runoilijatar Sapfo ja filosofi Theofrastos. Antiikin ajan jäänteitä alueella on vain vähän. Kylässä toimii pieni arkeologinen museo nimellä Eresóksen arkeologinen kokoelma.


title: Eresós

text: Eresós muodostaa myös laajemman kyläyhdyskunnan (Δημοτική Κοινότητα Ερεσού, "Dimotikí Koinótita Eresoú"), johon kuuluvat varsinaisen Eresóksen kylän ja Skála Eresoún lisäksi Chliará, Christós ja Psínia. Koko yhdyskunnan väkiluku on 1 611.


title: Eresos

text: Eresos (, joskus myös "Eressos", , tai "Eressus") oli antiikin aikainen kaupunki ja kaupunkivaltio ("polis") Lesboksen saarella Kreikassa. Se sijaitsi saaren kaakkoisrannikolla noin neljä kilometriä etelään nykyisestä Eresóksen kylästä.


title: Eresos

text: Antiikin Eresos sijaitsi noin 92 kilometriä länteen Mytilenestä (ja nykyisestä Mytilínistä), suurin piirtein nykyisen Eresóksen ranta-asutuksen Skála Eresoún kylän paikalla. Kaupungin akropoliina eli linnavuorena toimi nykyisin nimillä Vígla ja Kástro tunnettu kukkula merenrannalla heti Skála Eresoún itäpuolella. Kaupunkivaltion alueen pohjoispuolella sijaitsi Antissan kaupunkivaltio.


title: Eresos

text:
Eresos oli lesboslaisen pentapoliin jäsen eli yksi saaren viidestä merkittävimmästä kaupungista (muut olivat Mytilene, Methymna, Antissa ja Pyrrha). Kaupungin nimi on -"(s)sos"-päätteineen esikreikkalainen eli saaren asuttaneiden aiolialaisten kreikkalaisten tuloa edeltävä. Kreikkalaisessa mytologiassa Eresos sai nimensä samannimisestä Lesboksen kuningas Makarin pojasta.
Peloponnesolaissodan aikaan vuonna 428 eaa. Eresos liittyi Mytilenen kapinaan Ateenan valtaa vastaan, mutta joutui hieman tämän jälkeen antautumaan Ateenan joukkoja komentaneelle Pakheelle. Kaupunki kapinoi uudelleen vuonna 412 eaa. ja joutui jälleen alistetuksi. Pian tämän jälkeen tapahtuneen kolmannen kapinan jälkeen ateenalaiset piirittivät kaupunkia, mutta joutuivat luopumaan hankkeesta seuratakseen spartalaisia Hellespontokselle. Thrasybulos sai vallattua kaupungin takaisin Ateenalle vuonna 392 eaa., vaikka menettikin useita laivoja.


title: Eresos

text: Runoilijatar Sapfo (600-luku eaa.) oli kotoisin Eresoksesta. Hän on antiikin tunnetuin naispuolinen runoilija, ja antanut nimensä ja samalla koko saaren nimen "sapfiselle" eli "lesboslaiselle" rakkaudelle. Kaupungista olivat kotoisin myös peripateettisen koulukunnan filosofit Theofrastos, jonka alkuperäinen nimi oli Tyrtamos, sekä Fanias (300-luku eaa.). Kummatkin olivat Aristoteleen oppilaita. Theofrastos tunnetaan muun muassa luonnontutkijana, joka kirjoitti kasveista ja kivilajeista. Runoilija Arkhestratos kirjoitti, että jos jumalat ikinä syövät jauhoja, he lähettävät Hermeen ostamaan sitä Eresoksesta. Eresoksen tiedetään lyöneen omaa rahaa.


title: Eresos

text: Eresos oli olemassa ainakin vielä Plinius vanhemman aikana ensimmäisellä vuosisadalla jaa. Varhaiskristillisellä kaudella alueelle rakennettiin kaksi basilikakirkkoa. Bysanttilaisella kaudella 1300-luvulla kaupungin akropoliille rakennettiin linna. Se päätyi vuonna 1355 saarta tuosta vuodesta hallinneen genovalaisen Gattilusion (Gateluzzien) suvun haltuun. Linna oli käytössä osmanivallan alkuun vuoteen 1462 saakka, mutta ei enää tämän jälkeen.


title: Eresos

text: Eresoksen alueella on suoritettu vain vähän arkeologisia kaivauksia. Arkeologisten kohteiden kartoitusta on tehty muun muassa 1900-luvun alkupuolella sekä 1990-luvulla.


title: Eresos

text: Kaupungin akropoliilla eli Víglan kukkulalla on joitakin jäänteitä antiikin aikaisista linnoitusmuureista ja muista rakennuksista. Vanhimmat jäänteet ovat arkaaiselta kaudelta ja muut antiikin jäänteet pääosin klassiselta ja hellenistiseltä kaudelta. Pääosa kukkulalla olevista jäänteistä on peräisin bysanttilaisen ja genovalaisen ajan linnasta. Kaupungin alueella on säilynyt jäänteitä myös muun muassa sen satamasta sekä roomalaisen ajan sisterneistä eli vesisäiliöistä. Esihistorialliselta ajalta on löydetty joitakin ruukunsirpaleita.


title: Eresos

text: Kirjallisten lähteiden perusteella kaupungissa tiedetään olleen muun muassa agora, prytaneion, teatteri ja stadion sekä Apollonille, Athenelle, Dionysokselle ja Poseidonille omistetut temppelit.


title: Eresos

text: Kaupungin alueen esinelöytöjä on nykyisessä kylässä Eresóksen arkeologisen kokoelman nimellä toimivassa museossa, joka perustettiin vuonna 1931.


title: Loutrá

text: Loutrá () on Kreikan kylä, joka sijaitsee Lesboksen saarella ja kuuluu Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Mytilínin kuntaan ja vuodesta 2011 lähtien Lesboksen kunnan Mytilínin kunnallisyksikköön. Kylän väkiluku on 1 085 (vuonna 2011).


title: Loutrá

text: Loutrá sijaitsee Lesboksen kaakkoisosassa Amalí-vuoren länsirinteellä noin kahdeksan kilometriä saaren pääkaupungista Mytilínistä etelään. Loutrá muodostaa laajemman kyläyhdyskunnan (Δημοτική Κοινότητα Λουτρών, "Dimotikí Koinótita Loutrón"), johon kuuluvat varsinaisen Loutrán kylän lisäksi kylät Áno Charamída, Charamída ja Skála Loutrón. Koko yhdyskunnan väkiluku on 1 420.


title: Loutrá

text: Kylän nimi, ”Kylvyt”, viittaa Géranlahden kuumiin lähteisiin alueella. Kylästä on matkaa lahdelle pari kilometriä. Kylän ranta-asutus Skála Loutrón sijaitsee lahden rannalla. Sieltä on yhteys veneellä lahden toiselle puolelle Péramaan.


title: Tacata’

text: Tacata’' (vaihtoehtoisina kirjoituksina Tacatà tai Tacatá) on italialaisyhtye Tacabron ja kuubalaisartisti Martínez Rodríguezin kansainväliseksi menestykseksi muodostunut kappale. Sen julkaisi 541/N.E.W.S. levy-yhtiöt Italiassa, Ranskassa ja Ruotsissa sekä Sony Music Tanskassa. Kappaleen on säveltänyt italialaisduo Mario Romano ja Salvatore Sapienza (tunnetaan nimellä Romano & Sapienza) ja sanoittanut Rodriguez Martinez.


title: Tacata’

text: "Tacata'" oli alun perin hitti Italiassa tekstuurilla Romano & Sapienza featuring Rodríguez julkaistuna, saavuttaen Italian singlelistan 4. sijan. Samaa nimeä käytettiin Sveitsissä julkaistussa versiossa. Muiden Euroopan maiden julkaisuissa esittäjän nimi ilmaistiin muodossa Tacabro ja se saavutti listamenestystä esimerkiksi Ranskassa, Tanskassa ja Ruotsissa. Kappale on saanut jonkinlaista suosiota myös Pohjois-Amerikassa, saavuttaen Kanadan singlelistan 83. sijan, joka oli paras Euroopan ulkopuolella saavutettu sijoitus.


title: Mésa (Lesbos)

text:
Mésa (; myös "Méssa") on Kreikan kylä, joka sijaitsee Lesboksen saarella ja kuuluu Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Agía Paraskevín kuntaan ja vuodesta 2011 lähtien Lesboksen kunnan Agía Paraskevín kunnallisyksikköön. Kylän väkiluku on 20 (vuonna 2011).
Mésa sijaitsee nimensä mukaisesti Lesboksen keskiosissa lähellä Kallonínlahden koillisrantaa. Se tunnetaan erityisesti Mésan antiikin aikaisen temppelin arkeologisesta alueesta. Mésan joonialainen temppeli (joskus ”Méssan/Méssonin temppeli”) oli pyhitetty Zeukselle, Heralle ja Dionysokselle. Se oli antiikin Lesboksen keskeisin kulttipaikka ja sijaitsi lähellä Pyrrhan kaupunkia. Paikka toimi keskeisen sijaintinsa ansiosta myös lesboslaisen pentapoliin eli saaren viiden merkittävimmän kaupungin (Mytilene, Methymna, Antissa, Eresos ja Pyrrha) kokouspaikkana. Varhaiskristillisellä ajalla paikalle rakennettiin basilika ja sen paikalle myöhemmin pienempi kirkko. Alueella on pieni museotila, jossa on näytillä muun muassa rakennusten osia.


title: Mória

text:
Mória () on Kreikan kylä, joka sijaitsee Lesboksen saarella ja kuuluu Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Mytilínin kuntaan ja vuodesta 2011 lähtien Lesboksen kunnan Mytilínin kunnallisyksikköön. Kylän väkiluku on 1 164 (vuonna 2011).
Mória sijaitsee Lesboksen itäosassa noin viisi kilometriä pääkaupunki Mytilínistä luoteeseen. Se muodostaa laajemman kyläyhdyskunnan (Δημοτική Κοινότητα Μόριας, "Dimotikí Koinótita Mórias"), johon kuuluvat varsinaisen Mórian kylän lisäksi Achliá, Lárisos ja Mármaro. Koko yhdyskunnan väkiluku on 1 450.


title: Mória

text: Mória tunnetaan muun muassa sen lähellä olevista Mórian akveduktina tunnetun roomalaisaikaisen akveduktin jäännöksistä. Akvedukti toi antiikin aikana vettä Lesboksen Ólympos-vuorelta nykyisen Agiásoksen tienoilta Mytilenen eli nykyisen Mytilínin kaupunkiin. Sen pituus oli noin 26 kilometriä. Mórian länsipuolella akveduktista on jäljellä noin 170 metrin osuus ja 17 kaarta. Akvedukti on rakennettu 200- ja 300-lukujen taitteessa.


title: Pámfila

text: Pámfila () on Kreikan kylä, joka sijaitsee Lesboksen saarella ja kuuluu Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Mytilínin kuntaan ja vuodesta 2011 lähtien Lesboksen kunnan Mytilínin kunnallisyksikköön. Kylän väkiluku on 1 413 (vuonna 2011).


title: Pámfila

text: Pámfila sijaitsee Lesboksen itäosassa noin seitsemän kilometriä Mytilínin kaupungista pohjoiseen ja vajaan kilometrin päässä meren rannasta. Sen ranta-asutus ja satama Paralía eli Paralía Pamfílon sijaitsee meren rannalla. Pámfila muodostaa laajemman kyläyhdyskunnan (Δημοτική Κοινότητα Παμφίλων, "Dimotikí Koinótita Pamfílon"), johon kuuluu varsinaisen Pámfilan kylän sekä Paralía Pamfílonin lisäksi Nisélian kylä. Koko yhdyskunnan väkiluku on 1 477.


title: Pámfila

text: Kylän huomattavin rakennus on sen keskellä sijaitseva Pyhän Barbaran (Agía Varvára) kirkko.


title: Pappádos

text: Pappádos (; myös Παπάδος, "Papádos") on Kreikan kylä, joka sijaitsee Lesboksen saarella ja kuuluu Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Géran kuntaan ja vuodesta 2011 lähtien Lesboksen kunnan Géran kunnallisyksikköön. Kylän väkiluku on 1 442 (vuonna 2011).


title: Pappádos

text: Pappádos sijaitsee Lesboksen kaakkoisosassa Géranlahden lounaispuolella noin 24 kilometriä Mytilínistä. Kylän nimi viittaa pappeihin, jotka olivat sen ensimmäisiä asukkaita. Pappádos muodostaa laajemman kyläyhdyskunnan (Δημοτική Κοινότητα Παππάδου, "Dimotikí Koinótita Pappádou"), johon kuuluvat varsinaisen Pappádoksen kylän lisäksi Chalatsés ja Mármaro. Koko yhdyskunnan väkiluku on 1 588.


title: Pappádos

text: Kylän nähtävyyksiin kuuluvat Taxiárchesin kirkko sekä Kastrélin keskiaikainen linnoitus. Linnoituksen esitetään olleen yhteydessä läheisen Mesagróksen Paliókastroksi kutsuttuun linnoitukseen tunnelin välityksellä.


title: Sígri

text: Sígri (; ) on Kreikan kylä, joka sijaitsee Lesboksen saarella ja kuuluu Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Eresós-Ántissan kuntaan ja vuodesta 2011 lähtien Lesboksen kunnan Eresós-Ántissan kunnallisyksikköön. Kylän väkiluku on 333 (vuonna 2011).


title: Sígri

text: Sígri sijaitsee rannikolla Lesboksen saaren länsipäässä. Se on alun perin kalastajakylä. Sígrin tunnetuimmat nähtävyydet ovat turkkilainen linna vuodelta 1746 sekä Lesboksen kivettyneen metsän luonnonhistoriallinen museo, jonka alueella on jäänteitä muinoin kivettyneestä metsästä. Varsinainen Kivettyneen metsän luonnonpuisto sijaitsee sisämaassa Sígristä itään. Sígrin edustalla sijaitsee Megalonísin eli Nisiópin saari.


title: Skála Eresoú

text:
Skála Eresoú () eli Gyalós/Gialós () on Kreikan kylä, joka sijaitsee Lesboksen saarella ja kuuluu Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Eresós-Ántissan kuntaan ja vuodesta 2011 lähtien Lesboksen kunnan Eresós-Ántissan kunnallisyksikköön. Kylän väkiluku on 349 (vuonna 2011).
Skála Eresoú on osa Eresóksen kyläyhdyskuntaa ja sijaitsee meren rannalla Lesboksen lounaisosassa noin neljä kilometriä sisämaassa sijaitsevasta Eresóksesta etelään. Skála Eresoú on nimensä mukaisesti Eresóksen ranta-asutus ja nykyisin turistikohde.


title: Skála Eresoú

text: Antiikin ajan Eresoksen kaupunki, josta koko kyläyhdyskunta on perinyt nimensä, sijaitsi Skála Eresoún paikalla. Sen linnavuorena toimi nykyisin nimillä Vígla ja Kástro tunnettu kukkula heti nykyisen kylän itälaidalla. Kaupungista olivat kotoisin muun muassa runoilijatar Sapfo ja filosofi Theofrastos.


title: Skópelos (Lesbos)

text: Skópelos () on Kreikan kylä, joka sijaitsee Lesboksen saarella ja kuuluu Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Géran kuntaan ja vuodesta 2011 lähtien Lesboksen kunnan Géran kunnallisyksikköön. Kylän väkiluku on 1 530 (vuonna 2011).


title: Skópelos (Lesbos)

text: Skópelos sijaitsee Lesboksen kaakkoisosassa Géranlahden lounaispuolella noin 26 kilometriä Mytilínistä. Kylä, suomeksi nimeltään ”Kallio”, on rakennettu kallioiselle alueelle Kariónas-vuoren rinteelle noin 150 metrin korkeuteen. Skópelos muodostaa laajemman kyläyhdyskunnan (Δημοτική Κοινότητα Σκοπέλου, "Dimotikí Koinótita Skopélou"), johon kuuluvat varsinaisen Skópeloksen kylän lisäksi Fará, Kariónas, Lagkáda, Ligonári, Tárti, Tsáfi ja Tsília. Koko yhdyskunnan väkiluku on 1 607.


title: Skópelos (Lesbos)

text: Kylän nähtävyyksiin kuuluu Magdalinín (Magdalan Marian) kirkko, jonka alta on löydetty varhaiskristillinen katakombitunneli.


title: Taxiárches (Lesbos)

text: Taxiárches (; kath. Ταξιάρχαι, "Taxiárchai"; eli Ταξιάρχες Μυτιλήνης, "Taxiárches Mytilínis") on Kreikan kylä, joka sijaitsee Lesboksen saarella ja kuuluu Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Mytilínin kuntaan ja vuodesta 2011 lähtien Lesboksen kunnan Mytilínin kunnallisyksikköön. Kylä muodostaa oman kyläyhdyskuntansa (Τοπική Κοινότητα Ταξιαρχών, "Topikí Koinótita Taxiarchón"). Kylän väkiluku on 1 107 (vuonna 2011).


title: Taxiárches (Lesbos)

text: Taxiárches sijaitsee Lesboksen kaakkoisosassa noin neljä kilometriä Mytilínin kaupungista etelään. Se on nimetty "taksiarkkien" (arkkienkelit Mikael ja Gabriel) mukaan. Kylää ei tule sekoittaa toiseen samannimiseen Lesboksen pohjoisosassa sijaitsevaan kylään (Ταξιάρχες Μανταμάδου, Taxiárches Mantamádou), joka tunnetaan Taxiárchesin luostarista.


title: Vareiá

text: Vareiá (; myös "Variá") on Kreikan kylä, joka sijaitsee Lesboksen saarella ja kuuluu Lesboksen kuntaan, Lesboksen alueyksikköön ja Pohjois-Egean saarten alueeseen. Se kuului aiemmin Mytilínin kuntaan ja vuodesta 2011 lähtien Lesboksen kunnan Mytilínin kunnallisyksikköön. Kylä on osa Mytilínin kaupunkiyhdyskuntaa. Kylän väkiluku on 1 133 (vuonna 2011).


title: Vareiá

text: Vareiá sijaitsee Lesboksen kaakkoisrannikolla alavalla ranta-tasangolla noin neljä kilometriä Mytilínin kaupungista kaakkoon. Kylä on nykyään käytännössä Mytilínin esikaupunki.


title: Drasenhofen

text: Drasenhofen on kunta Itävallassa Ala-Itävallan osavaltiossa Tšekin rajalla. Drasenhofenin rajanaapureita ovat Ottenthal, Falkenstein, Poysdorf ja Herrnbaumgarten, ja Mikulov Tšekin puolella.


title: Jouluni laulut

text: Jouluni laulut on lauluntekijä ja muusikko Lauri Tähkän ensimmäinen joulualbumi, joka ilmestyi 7. marraskuuta 2014. Ennakkojulkaisuna levy oli saatavilla Turussa 6. marraskuuta 2014. Levyn on tuottanut Milla Viljamaa. Albumi sisältää 12 joululaulua, joista kaksi on Tähkän itsensä säveltämiä ja sanoittamia. Keväällä 2014 sävelletystä ja sanoitetusta "Joulu tuo luoksein rakkaat- "laulusta on tehty musiikkivideo. Laulu oli myynnissä myös yksittäisenä singlenä. Jouluni laulut on yltänyt parhaimmillaan Suomen virallisen listan sijalle 10. Lokakuussa 2017 albumi myi kultaa.


title: Jouluni laulut

text: Tähkä teki joulukuussa 2014 "Jouluni laulut"- kirkkokonserttikiertueen, joka toteutettiin yhteistyössä Kirkon Ulkomaanavun kanssa. Kiertue tuotti yli 20 000e Kirkon Ulkomaanavun työhön. Tähkä esiintyi kiertueellaan 13 kirkossa ympäri Suomea, Turun Tuomiokirkossa muun muassa Turun filharmonisen orkesterin kanssa. Vuoden 2015 joulukuussa Tähkä teki Jouluni laulut Orchestran kanssa kahdeksan kirkkoa kattavan kiertueen esiintyen mm. kotikirkossaan Teuvalla.


title: Jouluni laulut

text:
Tähkä suunnitteli levyn valmistelun yhteydessä Vallilalle yhteistyössä Vallilan tekstiilisuunnittelijoiden kanssa kaksi jouluista kangaskuosia. Heartdesign-kuoseista "Sydäntalvi" ja "Joululaulu" on valmistettu muun muassa verhoja, tyynynpäällisiä sekä muita kodintekstiilejä.
Kaikki kappaleet sovittanut Milla Viljamaa, ellei toisin mainittu.


title: Se tuli televisiosta/Sushi driveby

text: Se tuli televisiosta / Sushi Drive-by on Aivovuodon ja Khidin 20. helmikuuta 2015 julkaistu split-albumi.


title: Se tuli televisiosta/Sushi driveby

text: Albumi nousi julkaisuviikollaan Suomen virallisen albumilistan kolmannelle sijalle.


title: Lokossa

text: Lokossa on kaupunki Beninissä. Se kuuluu Monon departementtiin. Lokossa tarkoittaa ”irokon alla”. Iroko on keski-afrikkalainen puulaji.


title: Lokossa

text: Lokossassa asui 104 428 asukasta vuonna 2013. Yhteensä pinta-alaa Lokossalla on noin 260 km². Väestöntiheys on 402 asukasta yhtä neliökilometriä kohden. Lokossassa puhutaan ranskan kieltä.


title: David Weller

text: David Weller (s. 11. helmikuuta 1957 Portmore) on jamaikalainen ratapyöräilyn olympiamitalisti. Hän on pituudeltaan 188 cm.


title: David Weller

text: Weller saavutti Moskovan olympialaisissa 1980 pronssia kilometrin aika-ajossa ajalla 1.05,241. Se on edelleen Jamaikan ainoa olympiamitali muissa lajeissa kuin yleisurheilussa. Los Angelesin olympialaisissa 1984 hän sijoittui kilometrin aika-ajossa kuudenneksi ja Montrealissa 1976 11:nneksi.


title: David Weller

text: Weller saavutti Pan-Amerikan kisoissa kilometrin aika-ajossa hopeaa 1975 ja 1979 sekä pronssia 1983. Kansainyhteisn kisoissa hän oli eräajossa kolmas 1978. Keski-Amerikan ja Karibian kisoissa hän voitti kultaa eräajossa ja kilometrin aika-ajossa 1978.


title: Miss Farkku-Suomi

text: Miss Farkku-Suomi tarkoittaa:


title: Michael Berry (historioitsija)

text: R. Michael Berry on yhdysvaltalaissyntyinen suomalainen filosofian tohtori, joka on tehnyt työuransa Turun kauppakorkeakoulussa ja Turun yliopistossa. Hän toimii Turun kauppakorkeakoulun kulttuurien välisen viestinnän dosenttina ja Tampereen yliopiston yleisen historian dosenttina.


title: Michael Berry (historioitsija)

text: Berry aloitti Turun kauppakorkeakoulussa vuonna 1976 englannin kielen opettajana. Nykyisin hän pitää oppilaitoksessa kulttuurienvälisen viestinnän tiimikursseja.


title: Michael Berry (historioitsija)

text: Michael Berry on suorittanut Master-tutkinnon Arizonan yliopistossa ja PhD-tutkinnon historiasta Minnesotan yliopistossa Madisonissa.


title: Degman

text: Degman, joissakin lähteissä tunnettu myös nimellä M-95, on kroatialainen taistelupanssarivaunu. Vaunu on jatkokehitelty jugoslavialaisesta M-84-taistelupanssarivaunusta. Vaunusta on kaavailtu M-84:n seuraajaa Kroatian asevoimissa, mutta sitä ei vielä vuonna 2013 ole otettu käyttöön. Ensimmäinen prototyyppi valmistui vuonna 2003. Vaunua valmistaa Đuro Đaković ja sitä markkinoi RH-ALAN.


title: Degman

text: Degman julkistetiin ensimmäisen kerran vuonna 1999. Vaunu syntyi Kroatiassa valmistettavan M-84A-vaunun jatkokehittelynä. M-84A on paranneltu versio jugoslavialaisesta M-84-vaunusta, joka puolestaan perustuu venäläiseen T-72-vaunuun. Vaunua valmistaa Đuro Đaković, joka esitteli ensimmäisen kokonaan valmiin vaunun vuonna 2003. Tätä ennen Degmanin tulenhallintatietokonetta oli kokeiltu M-84A-vaunuissa. Suunnitelmien mukaan tulevaisuudessa Degman korvaa M-84A:n valmistuksessa viimeisten M-84A-vaunujen valmistuttua. Tulevaisuuden suunnitelmiin kuuluu myös Degmanin tulenhallintajärjestelmän käyttöönotto M-84A-vaunuissa.